open-index/open-wikipedia-markdown huggingface dataset:
燈

**燈**係指發光來照嘢嘅架生，可以用來幫助照亮黑嘅地方，又或者可以用於裝飾、照X光之類嘅用途。家下用啲燈通常都係電燈，用電來到發光。古代嘅中國靠燒燈油之類嘅燃料，用一條布線捲成嘅燈芯去吸取燈油嘅原理，再用火點着條燈芯嚟照明，稱為油燈。

## 燈嘅種類
燈有好多種，但唔係話叫做燈嘅都係用嚟照明，有啲所謂「燈」其實係有第二啲用途；

好似喺中國古時有一種叫**[[孔明燈]]**，係利用熱氣上升嘅原理，喺紙罩入面點火，咁支燈就會慢慢升高（即係熱氣球嘅原理）；但係孔明燈主要係用嚟慶祝同埋打訊號用，好少用嚟照明。

又有一種叫**[[本生燈]]**（*[http://en.wikipedia.org/wiki/Bunsen_burner Bunsen Burner]*），一邊有條燃氣管接駁，另一邊向上嘅噴咀就將燃氣變成火頭，係用嚟做實驗時嘅燃燒工具；好明顯佢亦都唔係用嚟照明嘅燈。

至於神話傳說嗰啲一捽就會有巨人走出神燈嘅虛構嘢，或者形容一個人係「燈神」。

## 燈嘅小知識
*世界上第一盞照明嘅氣燈係由英國人**馬特克**喺1792年發明。
*1808年，英國科學家**大衛**發明咗孤光燈；佢嘅原理係用兩支中間有少少距離嘅炭枝，通電之後炭枝中嘅空間就會因為有電流感應而發出黃色燈光。期後重發現咗用白金通電可以發出白色光嘅原理。
*1845年，美國人**史達**喺真空嘅玻璃樽入面成功令白金燃燒發光，但係因為成本太貴而冇廣泛採用。
*1878年，美國人**史旺**用紙造出燃燒嘅細絲放入真空玻璃樽入面發光，但係唔持久。
*1879年，美國發明家**[[愛迪生]]**利用經過炭處理嘅綿線放喺真空嘅玻璃樽入面通電燃燒，成功做出可以維持四十個鐘頭以上嘅電燈膽，之後再用經過炭粒加工嘅竹造燈絲，成功令到燈膽可以維持一千二百個鐘以上；自此電燈就被廣泛採用。
*今日嘅電燈膽燈絲係用鎢嚟造，而原本真空嘅膽入面就加咗氬氣，令到盞燈膽更加持久耐用。

## 睇埋
*光管
*電燈膽
*射燈
*枱燈
*車頭燈
*霧燈
*燈塔
*街燈
*顯示燈（電器上嘅LED）
*火水氣燈
*油燈
*燈籠
*花燈
*走馬燈
*電筒
*頭燈
*閃光燈（又叫做「鎂光燈」）
*LED燈
*飛蛾
荃灣

**荃灣**（）係香港新界一個市區地方，係人口密集嘅新市鎮。以前叫**淺灣**。距離新安縣城南頭九十幾里。有好多城入面嘅名人，包括陳偉業、龍緯汶、林超榮，都住喺荃灣。

## 歷史
根據香港市政局出版嘅《香港文物》呢本書，荃灣區裏面嘅柴灣角發現過漢代文物。

荃灣原本係海灣，初時叫**淺灣**，皆因佢灘邊水淺之故。水上人、本地人同客家人都聚居响度，因此近岸處設有墟市。因為近水，又係新界北向南走其中一條要道，有唔少人往來。

淺灣雖然較為偏僻，不過因為有大宋皇帝趙昰走難，所以亦都留名清史。幾本史書都有記低呢事，包括《填海錄》、《厓山集》、《宋史新編〉、《南宋史》。丁丑年九月到趙昰由走佬來淺灣，十月或者十一月元朝元帥劉深帶舟師到來淺灣。而另有傳說劉深係由城門一路攻入淺灣，而鄉民就起石城打擋元軍，所以叫城門。張世傑打劉深打輸咗，就帶埋趙昰出海去秀山，即係後尾嘅虎門。

清初，大清軍打南明打到落來荃灣，城門谷有南明李萬榮掛住永曆年號，據針山石城抗清。

明末清初，呢度已經叫做**荃灣約**。後尾有人改寫做**全灣約**。

荃灣有過另一個名，叫**賊灣**，家下嘅藍巴勒海峽以前叫**三百錢**，皆因佢以前有海賊，要收三百錢先可以過海。

## 地理
荃灣位於大帽山以南，東南面向住藍巴勒海峽，喺青衣島嘅對面岸，後嚟借用咗鄰近地方嘅名嚟命名。喺1950年代，荃灣面積大約有 0.5 平方公里（只係計入面）。喺嗰陣時，荃灣西部（即係柴灣角到木棉下一帶）嘅海岸線係喺青山公路，而東部（即係木棉下到鹹田一帶）嘅海岸線就係係而家沙咀道。喺填海之前，荃灣有一個海角名，叫做，而嘅舊址、鱟地坊、大屋圍、部分嘅福來邨亦都係喺呢個海角之上。

當時，港英政府為咗發展荃灣成為一個新市鎮，就喺1950年代開始就喺荃灣度大規模噉樣填海，第一次填海令到柴灣角消失咗。而荃灣嘅海岸線亦都因為填海移到海盛路同埋楊屋道。喺1980年代，介乎德士古道同埋馬頭壩道嘅海域亦都因為填海工程而填咗做陸地。

喺1990年代，為咗起九廣西鐵（即係而家嘅屯馬綫）嘅荃灣西站，快速公路荃灣路以西嘅海旁再一次填海，喺咁多次填海工程，令到荃灣嘅海岸線拉直，而令到藍巴勒海峽再度收窄，成為咗而家呢個樣。

時至今日，荃灣嘅版圖得以擴張。根據規劃署嘅法定圖則，「荃灣」喺廣義上係由東面嘅和宜合道近梨木樹邨開始，一直西延伸到油柑頭一帶，而汀九以西到青龍頭一帶嘅地方就係屬於荃灣西地區，而兩者同樣都係屬於香港十八區之中嘅荃灣區。

## 地標
* 如心廣場
* 三棟屋
* 港鐵荃灣站、荃灣西站

## 出面網頁
* 香港地方 - 地方 - 新市鎮（三）荃灣
地

**地**（粵拼：dei⁶）或者叫**陸**（粵拼：luk⁶）同**陸地**（粵拼：luk⁶ dei⁶），係地球上無畀嘅水冚住嘅地方。文言有時都會叫做**土**，而一塊地亦都可以叫**土地**。地有好多唔同形狀，地面亦有唔同高低平斜大細，造成唔同嘅地形。

地對於人來講亦都係可以擁有嘅嘢之一，一個人或者一班人劃一塊地，擁有嘅佢，控制呢塊地上面嘅嘢，咁呢塊地就係領地。

地佔咗地球表面嘅29.2%，包括所有大陸同島嶼。地球嘅陸地表面幾乎全部都畀風化層覆蓋住，呢層岩石、泥土同礦物組成咗地殼最外層。陸地喺地球嘅氣候系統中扮演緊重要角色，參與碳循環、氮循環同水循環。三分之一嘅陸地畀樹木覆蓋，另外三分之一用嚟做農業，十分之一畀永久性嘅雪同冰川覆蓋。剩低嘅就係沙漠、熱帶草原同草原。

陸地嘅地形變化好大，有山、沙漠、平原、高原、冰川同其他地貌。喺物理地質學中，陸地分為兩大類：山脈同相對平坦嘅內部叫做克拉通。呢兩種都係經過數百萬年嘅板塊構造形成嘅。溪流係地球水循環嘅重要部分，佢哋塑造景觀、侵蝕岩石、運輸沉積物同補充地下水。喺高海拔或者高緯度嘅地方，雪會經過幾百年甚至幾千年嘅壓實同再結晶，形成冰川，呢啲冰川可以重到扭曲地球嘅地殼。大約30%嘅陸地有乾燥氣候，因為蒸發損失嘅水分多過降水得到嘅水分。由於暖空氣會上升，呢個會產生風，不過地球自轉同太陽分佈不均勻都有影響。

陸地通常定義為地球嘅堅實、乾燥表面。佢仲可以指陸地擁有嘅集體自然資源，包括河流、湖泊同生物圈。人類對陸地嘅改造，包括農業同建築，都可以當做係陸地嘅一部分。陸地由大陸地殼形成，呢層岩石就係土壤、地下水同人類同動物活動所在嘅地方。

雖然而家陸地上嘅陸生植物同陸生動物係由水生生物演化而來，但係地球上最早嘅已知生命形式可能係喺陸地上產生嘅。喺陸地生存要靠嚟自河流、溪流、湖泊同冰川嘅淡水，呢啲淡水只佔地球上水嘅百分之三。喺歷史上，大部分人類活動都發生喺可以支持農業同各種自然資源嘅宜居陸地區域。近幾十年，科學家同決策者都強調要更加可持續咁管理陸地同佢嘅生物圈，包括恢復退化嘅土壤、保護生物多樣性、保護瀕危物種同應對氣候變化。

## 特徵

地貌係自然或者人造嘅陸地特徵。地貌一齊構成特定嘅地形，佢哋喺景觀中嘅排列就係所謂嘅地形學。地貌包括山丘、山、峽谷同山谷，仲有海岸線特徵好似海灣、岬同半島。

### 海岸同島嶼

海岸線係陸地同海洋之間嘅介面。佢每日都會隨住潮汐嘅漲退而移動，長期嚟講仲會隨住海平面嘅變化而移動。海岸線由低潮線延伸到風暴浪可以到達嘅最高點，而海岸就向內陸延伸到冇再見到海洋相關特徵嘅地方為止。

當陸地接觸到水體嘅時候，陸地就會被風化同侵蝕。海岸線嘅風化可能會受到潮汐嘅影響，呢啲潮汐係由大型水體嘅引力變化引起嘅。由於海岸線悖論嘅關係，地球海岸線嘅準確長度係冇辦法確定嘅。根據《世界概況》，海岸線大約有，而根據世界資源研究所嘅數據，係。

海岸喺自然生態系統中係重要嘅區域，通常係多種生物多樣性嘅家園。喺陸地上，佢哋包含重要嘅生態系統，好似淡水或者河口嘅濕地，呢啲對鳥類同其他陸地動物嚟講好重要。喺波浪比較少嘅地方，佢哋包含鹽沼、紅樹林或者海草床，呢啲都可以為魚類、貝類同其他水生物種提供育幼場。岩石海岸通常出現喺暴露嘅海岸，為各種固著動物（例如貽貝、海星、藤壺）同各種海藻提供棲息地。喺水質清澈、營養物質少嘅熱帶海岸，可以喺1-50米（3.3-164.0英尺）深嘅地方見到珊瑚礁。

根據聯合國嘅一份地圖集，44%嘅人口住喺距離海洋150公里（93英里）以內嘅地方。因為佢哋喺社會中嘅重要性同人口密集度高，海岸對全球食物同經濟系統嘅主要部分好重要，仲為人類提供好多生態系統服務。例如，重要嘅人類活動會喺港口城市發生。沿海漁業（商業、休閒同生存）同水產養殖係主要嘅經濟活動，為大多數沿海人口創造就業、生計同蛋白質。其他沿海空間好似海灘同海濱度假村通過旅遊業產生大量收入。海洋沿岸生態系統仲可以提供對抗海平面上升同海嘯嘅保護。喺好多國家，紅樹林係燃料木材（例如木炭）同建築材料嘅主要來源。紅樹林同海草呢啲沿海生態系統比起好多陸地生態系統有更高嘅碳封存能力，所以喺不久嘅將來可以通過吸收大氣中嘅人為二氧化碳嚟幫手緩解氣候變化嘅影響。

畀水圍住嘅孤立陸地棲息地就係島嶼，
## 引述
鐵

**鐵**（）係元素嘅一種，符號Fe，原子序數26，原子重量55.845(2)。符號嚟自拉丁文。鐵係第八族同第四周期嘅金屬。

鐵係星體經純核聚變嘅最終產物，唔使靠超新星嚟形成。因為咁，佢係宇宙裏面最多嘅重金屬。人類最早發現嘅鐵正係由外太空撞落地球嘅隕石。

## 特性
有好強嘅延展性，熔點係攝氏1535度，而沸點則係攝氏三千度左右。所以唔容易提煉。

鐵好容易同氧產生化學作用，稱之為氧化。鐵製物品成日都生鏽，就係氧化嘅過程。

鐵又係建造摩天大廈同埋地下鐵路嘅材料，佢可以同其他金屬混合成不銹鋼，工業革命之後喺建築學上得到重大嘅應用。

鐵喺天文學同埋物理學上面，視為恆星核聚變最終極合成嘅元素，核聚變高核聚變到鐵之後恆星就會失去平衡，開始超新星爆發。

鐵嘅化學符號係**Fe**，源自拉丁文名稱「Ferrum」。

## 製造
鐵一般都係採用冶煉法嚟提煉，以赤鐵礦（Fe2O3）同磁鐵礦（Fe3O4）為原材料，同焦炭以及助溶劑，喺熔爐入面產生反應。焦炭燃燒嗰陣會產生二氧化碳（CO2），而二氧化碳同焦炭接觸，會產生一氧化碳（CO）。一氧化碳同礦石入面嘅氧化鐵，產生作用，就產生出金屬「鐵」。

:\rm C + O_{2} \rightarrow CO_{2}

:\rm CO_{2} + C \rightarrow 2CO

:\rm Fe_{3}O_{4} + 4CO \rightarrow 3Fe + 4(CO_{2})

:\rm Fe_{2}O_{3} + 3CO \rightarrow 2Fe + 3(CO_{2})

:\rm FeO + CO \rightarrow Fe + CO_{2}

呢啲反應都係可逆反應，所產生出嚟嘅一氧化碳，濃度要越大越好。要使到反應進行得完完全全，溫度至少要800度。

## 世界10大鐵礦產國
年產量（千公噸）

## 睇埋
*凍鐵
信

**信**係寫低嘅說話，大部份都帶有訊息同特定目的，由一個人、組織、機構寫低咗，傳畀第二個嘅。信一般來講係傳畀遠方嘅人。響有打字機同電腦之前，信都係用手寫。響有郵局同郵票之前，信係用白鴿黎傳送。時至今日，信通常係公司發畀大量嘅人，而佢地又用唔到電郵。有時都會叫啲個樣似信嘅電郵做信。信有好耐歷史，古埃及人同蘇默人已經寫信。基督敎聖經甚至將信結集成書，叫做書信集。

## 種類
*公函：公事上嘅書信。
*情信：寫畀鍾意嘅人表達自己愛意嘅信。
*家書：由外地寫畀屋企嘅信。
*投訴信
*辭職信
*恐嚇信
*請假信
*解僱信：俾人炒魷收到嘅信。
*應徵/求職信
*打單信：有要脅成份嘅信。
*回信：對人寫嚟嘅信嘅回覆。
*誡子書：中國歷代名人寫信勸仔女、後輩嘅信。
*連鎖信（Chain letter）。

## 相關
教人寫信嘅課堂叫「信摘」。已前嘅人唔識字，專幫人寫信嘅，佢「寫信先生」。

## 動詞
信又係一個動詞，「信唔信？」、「信得過！」
互聯網

（，），又叫，係一個聯繫成個世界嘅公開網絡，靠連住世界唔同嘅電腦網絡組成。全部資料傳送係靠一個標準嘅IP（Internet Protocol，網際協議）、用封包交換（packet switching）傳來傳去。互聯網係由成數百萬家用、學校用、商業用、研究所用、政府用嘅電腦網絡夾成。互聯網上有好多資訊同服務，好似電郵、傾偈（ICQ、Chat…）、網頁、分享（P2P）等等。
## 用詞
*萬維網（World Wide Web，WWW）：互聯網會用到嘅一套資訊系統軟件，俾人通過互聯網嚟傳送文件或者第啲資源，當中每一件資源都有會掕住個 URL（例如 `https://example.com/` 噉）嚟識別佢。
**Web 1.0 同 Web 2.0：Web 1.0 泛指 1990 年代至 2004 年嘅 WWW；喺呢個時期，會用互聯網嘅人幾乎冚唪唥都係純接收資訊；喺 2000 年代後半橛，開始有咗社交媒體同 YouTube 等嘅平台，令到「整自己嘅內容，再將啲內容掟上網」呢家嘢變得好易做，於是「由用家創造嘅內容」－好似係社交媒體上嘅貼文、影片同網誌呀噉－出現咗爆發性嘅增長，用家會用各自整嘅內容互相影響，出現咗一套同打前嘅互聯網完全唔同嘅資訊生態，而呢個時期嘅互聯網就俾人嗌做 Web 2.0 。
**語義網（The Semantic Web）：喺 2020 年代仲係一個構想，係預想中 WWW 嘅一個延伸版，做到唔淨只畀人讀取網頁嘅數據，仲做到畀呢啲數據可以由電腦自動噉讀取，會用標記語言（markup）－好似係 HTML 等嘅 好嗮網頁入面嘅資訊。

## 組成部份

*黑暗網絡（darknet）：網絡嘅一種；一個黑暗網絡係一個喺互聯網裏面嘅覆蓋網絡，用家一定要用某啲特定嘅軟件或者授權先至可以用；黑暗網絡好多時都係外人入唔到，甚至唔能夠知道入面發生緊咩事嘅，所以成日俾人攞嚟做啲犯法嘅嘢。
## 主要服務

## TCP/IP

## 網絡性能

## 網絡保安

## 社會現象
### 數碼落差

## 簡史

喺1950年代，通訊研究者認識到需要允許喺不同電腦用戶同通訊網絡之間進行常規嘅通訊。1960年，美國國防部高等研究計劃署（ARPA）出於冷戰考慮建立嘅ARPA網引發咗技術進步並使佢成為互聯網發展嘅中心。1973年，ARPA網擴充功能成互聯網，第一批接入嘅有英國同挪威電腦。
## 睇埋
*互聯網嘅大綱
*網絡 meme

## 文獻
*Comer, D. E. (2018). *The Internet book: everything you need to know about computer networking and how the Internet works*. Chapman and Hall/CRC.
## 攷

## 拎

*The Internet and the Web. *GeeksForGeeks*.
石油

**石油**（）係一啲好杰，深啡或深綠色液體。佢響地殼上層。主要成分係碳氫化合物，大部份係烷，不過成份同樣都可以度度唔同。石油大部份都用來整燃油同汽油。除此之外，重可以用來整溶液、肥料、殺蟲水，同塑膠。八成八都係做燃料，淨低都用來整其他嘢。石油唔係可再生能源，咁好多人驚有日會用盡。世界石油有相當嘅需求，所以畀人叫做「黑金」。未經提煉嘅石油又叫**原油**。

中東地區波斯灣一帶嘅沙特阿拉伯、伊拉克、伊朗、科威特、阿聯酋、卡塔爾有豐富嘅石油儲藏，而係俄羅斯、委內瑞拉、加拿大、利比亞、尼日利亞、美國、墨西哥、哈薩克、中國、太平島等地方都有大量儲藏。委內瑞拉有世界最高嘅石油儲量。

石油嘅常用單位「桶」係一個容量單位，即係42美制加侖（160升）。因為各地出產嘅石油密度唔係一樣嘅，所以一桶石油嘅重量亦都唔係全部一樣。一般來講，一噸石油大概有7.3桶（1,160升）。
超新星

**超新星**（）係一粒星爆炸，同時變成一舊等離子體，一時間變到好光，就好似突然有一粒新嘅星出現。超新星放出來嘅光會響幾個禮拜到幾個月左右就會消失。

超新星有好幾種，而有兩條路可以造成超新星。質量極高嘅星會停止佢核心核聚變，響自身引力之下，外面會向中收縮。另一路係白矮星吸入伴星嘅物質，最後達到 ，造成熱核爆炸（睇新星）。兩條路都會造成超新星爆炸，將粒星所有嘅嘢都大力彈晒出來。

爆作釋放衝擊波到周圍太空，形成超新星遺蹟。最出名有 SN 1604。

## 睇埋
*星雲
*內爆
畿內亞

**畿內亞共和國**，係非洲西部一國。北面係畿內亞比紹同塞內加爾，北同東北係馬里，東南係象牙海岸，而南面係利比利亞，西面係塞拉利昂。國境匯合咗尼日爾河、塞內加爾河、同埋贊比亞河，直向大亞洋海岸。畿內亞原本係指西非海岸，撒哈拉沙漠南面，畿內亞灣北面。個名係來自Berber人，大概意思係黑人之地。

## 睇埋
*新畿內亞

## 出面網頁

* 
* 
* 
* 
* 
* 
* 
*
利比利亞

**利比利亞**（，又譯做**利比里亞**）全名**利比利亞共和國**（），係非洲西部一國。周圍係塞拉里昂、畿內亞同象牙海岸，南面係海。

英文「利比利亞」嘅意思係「自由之地」，皆因佢係由美國放返非洲嘅奴隸成立嘅獨立國。經歷利比利亞內戰（1989年到1996年）同第二次利比利亞內戰（1999年到2003年）之後，好多人無家可歸，經濟完全破壞晒。

## 參考

## 出面網頁

* 
* 
* 
* 
* 
* 
* 
*
象牙海岸

**象牙海岸共和國**（）係非洲西部一國。佢邊境西面接住畿內亞，利比利亞，北面馬里同布基納法索，東面就係加納，南邊係海，即係畿內亞灣。佢曾經係熱帶西非各國之中最繁榮，之不過因為政治不穩同內戰，再加埋貪污同拒絕變革，實力已經大不如前。

## 國名翻譯
本來呢個國嘅國名喺唔同嘅話入面都係按意譯，結果個國名嘅開頭字母喺各種話都唔同，而國際機構喺排列國名嗰陣時都係跟國名開頭字母喺拉丁字母表入面嘅順序嚟排嘅，搞到呢個國嘅國名喺好多時國名排列嘅位置唔固定。為咗改變噉嘅情況，喺得到聯合國同意之後，就決定統一按法文音譯嚟譯國名，普通話譯名就變咗**科特迪瓦**。

## 出面網頁

* 
* 
* 
* 
* 
* 
* 
*
阮明哲

**阮明哲**（，）係越南共產黨領導。佢響越南平陽省邊吉縣富安鄉出世。2006年6月27號獲越南全國代表大會任命接替陳德良，出任越南國家主席一職。少年時已獲數學學士同埋胡志明國家政治學院政治學學士學位，係經濟改革派人物。

佢1960年到1975年間，參加南越革命；1975年後，加入胡志明共產主義青年團中央，出任團中央書記。1988年響小河省做嘢，最高曾官拜書記一職。1997年，升做胡志明市市委副書記，同年12月，越共第八屆四中全會，選咗佢做中央政治局委員。1998年佢出任越南中央民運部部長。

2000年，佢成為胡志明市市委書記，力促經濟同埋基建發展，受到外商重視，上任期間，胡志明市經濟高速發展。2001年4月越共九大同2006年4月越共十大上，佢都連任到中央政治局委員。 

2006年6月24號，越南國家主席陳德良、政府總理潘文凱同埋國會主席阮文安喺越南第十一屆國會第九次會議集體呈辭，希望將職務交畀後生領導人。越南國會隨後以94%贊成票，通過阮明哲接任國家主席，同期阮富仲選咗做國會主席，總理一職就由阮晉勇接。外界預期阮明哲會比佢前任，更加積極推動私有化，同埋政府會少啲干預經濟運作。

## 出面網頁

類:越南國家主席
阮晉勇

**阮晉勇**（，）係越南嘅政治人，出身於金甌省，曾經就讀於中華人民共和國廣西師範大學，曾任金甌省委書記同內政部副部長，1997年9月29號起出任副總理。2001年出任越南共產黨政治局常委兼第一副總理。2006年5月16號，獲當時任總理嘅潘文凱指定為佢嘅繼任人。

2006年6月24號，潘文凱宣布辭職。6月27號越南國會選出阮晉勇為總理。

## 簡歷
阮晉勇以前曾經做過越南嘅中央銀行行長。
實數

**實數**（，）係指可以連續噉喺數線上面表達出嚟嘅數，另一個講法係可以寫做（可能無限長嘅）小數嘅數。

實數域係個完備嘅有序域（complete ordered field），係有理數域嘅完備化（completion），係複數域\Complex嘅子域（實數就係虛部（imaginary part）係0嘅複數）；實數可以用戴德金分割（Dedekind cut）定義；每個實數都係一列有理數嘅極限，直觀、應用上，一個實數可以用有限或者無限嘅小數表示。數學家會用「\R」嚟表示實數集，即係所有實數。

實數包含有理數之外嘅數叫無理數，包括圓周率\pi、\sqrt{2}等等。

實數係日常生活都會見到嘅數字，所以通常嚟講，多數會直接用數字嚟形容實數。

## 代數性質
\R包括咗十條對應加法同乘法嘅代數性質。頭四條係對應加法，中間四條係對應乘法，最後兩條係講加法同乘法之間嘅關係。
# a+b=b+a,\forall a,b\in\R。意思係，加法次序唔影響結果。
# (a+b)+c=a+(b+c),\forall a,b,c\in\R。意思係，三個實數嘅加法次序唔影響結果。
# \exist\,0\in\R使到0+a=a+0=a,\forall a\in\R。意思係，任何嘢加零，都唔會改變原本嗰樣嘢。而呢個零係一定喺\R入面。
# 每一個對應嘅a\in\R，\exist\,(-a)\in\R使到a+(-a)=(-a)+a=0。意思係，任何一個數，都會搵到一個對應嘅數，兩個加埋會變做零。
# a\times b=b\times a,\forall a,b\in\R。意思係，乘法次序唔影響結果。
# (a\times b)\times c=a\times (b\times c),\forall a,b,c\in\R。意思係，三個實數嘅乘法次序唔影響結果。
# \exist\,1\in\R使到1\times a=a\times 1=a,\forall a\in\R。意思係，一定有一個「一」係\R入面，令到任何嘢乘佢都係等於自己。
# 每一個對應嘅非零a\neq0\in\R，\exist\,\frac{1}{a}\in\R使到a\times\frac{1}{a}=\frac{1}{a}\times a=1。意思係，一個實數一定會有一個對應嘅實數，之後佢哋兩個乘埋就係一。
# a\times(b+c)=(a+b)\times(a+c),\forall a,b,c\in\R同埋(b+c)\times a=(b\times a)+(c\times a),\forall a,b,c\in\R。
# 1\neq0。

## 代數性質嘅推論

### 推論一
如果有兩個數字a,b\in\R係符合a+b=a，咁即係可以得出b=0。

**證明：**

b=b+0=b+(a+(-a))=(b+a)+(-a)=(a+b)+(-a)=a+(-a)=0。

以上嘅證明只可以利用代數性質嘅十條定理嚟做，唔可以用平時處理加乘嘅習慣嚟做。

呢個證明嘅意義，係證明只有零先可以做到上面題及嘅嘢。

### 推論二
如果有兩個數字a,b\in\R係符合b\neq0同埋a\times b=b，咁即係得出a=1。

**證明：**

a=a\times 1=a\times (b\times \frac{1}{b})=(a\times b)\times\frac{1}{b}=b\times\frac{1}{b}=1。

同一個原理，唔可以用平時嘅習慣處理。

呢個證明證明，只有一先可以做到上面題及嘅嘢。

### 推論三
如果a\in\R，咁樣a\times 0=0。

**證明：**

推a+(a\times0)=a\times1+a\times0=a\times(1+0)=a\times1=a。

再利用推論一嘅結果，a\times0=0。

呢個證明嘅意義在於，佢證明咗咩嘢乘零都會等於零。

### 推論四
如果a,b\in\R符合a\neq0同埋a\times b=1，咁得出b=\frac{1}{a}。

**證明：**

b=b\times1=b\times(a\times\frac{1}{a})=(b\times a)\times\frac{1}{a}=(a\times b)\times\frac{1}{a}=1\times\frac{1}{a}=\frac{1}{a}。

就係因為呢個證明，先可以進行到除法。

### 推論五
如果a,b\in\R符合a\times b=0，之後得出a=0或者b=0。

**證明：**

假設a\neq0。（想要證出b=0。）

\begin{align}
b &= b\times 1\\
&= b\times (a\times\frac{1}{a})\\
&= (b\times a)\times\frac{1}{a}\\
&= (a\times b)\times\frac{1}{a}\\
&= 0\times\frac{1}{a}\\
&= 0
\end{align}

## 排序性質

排序性質（Order Properties）係\R其中一個性質。佢係嚟自於三叉性質（Trichotomy Proporties），就係因為三叉定理，\R先會有不等式。

### 三叉性質
考慮\Rho係\R嘅一個子集，\Rho係一個整實數嘅子集，然後\Rho符合以下三項特性：
* 如果a,b\in\Rho，咁樣a+b\in\Rho。
* 如果a,b\in\Rho，咁樣a\times b\in\Rho。
* 所有\R入面嘅元素，叫a\in\R，都係必定符合以下其中一項。
** a\in\Rho
** a=0
** -a\in\Rho
因為呢個三叉性質，\R入面嘅數字可以分做正數、負數同埋零。就係因為噉，所以產生咗不等式。從而\R入面嘅數字有大細之分。

## 完全性質

完全性質（Completeness Property）係\R嘅最終性質，意思係「\R係俾數字填滿」。舉個例，喺0.5同0.6中間有無限咁多個數字。換句話講，你唔會搵到有兩個數字之間係無數字。

完全性質可以由好多唔同方面去證明，其中一個係嚟自完備。完全性質指明：「任何一個實數集，如果佢有上限，就一定有一個最小上限。」因為咁，亦到有人叫完全性質做「最小上限性質」（Supremum Property）。

## 睇埋
* 有理數
* 無理數
* 絕對值
* 不等式
* 界限
* 間距
* 質進數
* 複數
* 實數完備性
* 超實數
黑山

**黑山**（ 或者 ）係歐洲東南部一國。西邊近亞德里亞海，西面係克羅地亞，北面係波斯尼亞黑塞哥維那，東面係塞爾維亞，南面係阿爾巴尼亞。首都波德戈里察。

## 出面網頁

* 
* 
* 
* 
* 
* 
*
塞爾維亞

**塞爾維亞**（；），正式叫**塞爾維亞共和國**，係歐洲東南部一內陸國，響正巴爾幹半島中間，以前係南斯拉夫社會主義聯邦共和國嘅行政中心，首都貝爾格萊德。塞爾維亞嘅北面係匈牙利，東面係羅馬尼亞同保加利亞，西南係北馬其頓、阿爾巴尼亞同科索沃，而西面就係黑山、克羅地亞，同波斯尼亞黑塞哥維那。

塞爾維亞自古以嚟就同克羅地亞同文同種，喺南斯拉夫社會主義聯邦共和國時期，塞爾維亞-克羅地亞文就係官方語言。

## 出面網頁

* 
* 
* 
* 
* 
* 
*
印度

**印度**（，，），正式叫**印度共和國**（，），係南亞一個國家。以面積計係第七大國。人口計就排第一，有14億，多第二嘅中國少少。官方語言係印地話同埋英文，不過唔同嘅邦又有自己嘅官方語文，好似旁遮普文，泰米爾文。

畀大英帝國統治咗二百幾年，到1947年先至獨立，後來響資訊科技業嘅帶動下逐漸興旺發達起身。而家同中國、俄羅斯、巴西三個國家一齊俾人稱為「新嘅四強」，又叫「金磚四國」。

印度成為國名，係大英帝國統治後嘅事，英王亦為印度皇帝。古時為大小國林立地方，至今邦仍為國之義，有土王。古時音名各異，有身毒、天竺等。大英帝國為印度至大國土，現今分為數國，至大份嗰個，承襲印度稱號，號印度共和國。

## 概要
印度係南亞最大嘅國家（全球排第7），人口仲係世界第一㗎。佢嘅14億人口由唔同嘅民族、語言同宗教組成。聯合國預測話，印度總人口喺2023年已經超過中國成為世界第一，到2060年代更會去到17億人左右。印度嘅人口密度都係世界頂級，仲高過日本，係中國嘅三倍添。

印度南面係印度洋，西南面係阿拉伯海，東南面係孟加拉灣。西面同巴基斯坦接壤，東北面同中國、尼泊爾同不丹接壤，東面就同孟加拉同緬甸接壤。喺印度洋附近有斯里蘭卡同馬爾代夫，而喺安達曼-尼科巴群島嗰度，印度同泰國同印尼有海上邊界。

印度次大陸嘅歷史可以追溯到公元前3000年嘅印度河文明。嗰陣時好多最古老嘅經典慢慢形成咗印度教。到咗公元前1000年左右，就出現咗以種姓為基礎嘅階級制度，佛教同耆那教都係喺呢個時期誕生。

早期嘅統一國家係喺孔雀王朝同笈多王朝時期形成，之後就係各個王朝喺南亞爭霸。中世紀嘅時候，猶太教、瑣羅亞斯德教、基督教同伊斯蘭教傳入印度，錫克教都係喺呢個時期形成。北部大部分地區畀德里蘇丹王朝統治，南部大部分地區就畀毗奢耶那伽羅王國統治。到咗17世紀嘅莫臥兒帝國時期，經濟開始大幅發展。18世紀中葉，印度俾英國東印度公司統治，到19世紀中就變成咗英屬印度帝國。19世紀末開始有獨立運動，經過甘地嘅非暴力抗爭同第二次世界大戰之後，印度喺1947年終於獨立。

2022年，印度經濟以國內生產總值（GDP）計算，喺名義上排全球第5，以購買力平價（PPP）計算就排第3。自從1991年進行以市場為基礎嘅經濟改革之後，印度經濟就快速增長。印度係金磚國家、上海合作組織同二十國集團嘅成員國。不過，印度仲係要面對貧窮、貪污、營養不良同醫療不足等問題。雖然勞動人口有三分之二從事農業，但製造業同服務業都喺快速發展緊。印度嘅識字率係74.04%。

印度教徒係最多嘅，其次係穆斯林（伊斯蘭教徒）同錫克教徒。雖然印度憲法禁止種姓歧視，但喺鄉村仲係有影響。亞洲開發銀行話印度嘅中產階級（每日人均消費2至20美元，以2005年購買力平價計）喺2011年之後15年內會達到人口嘅七成。另外，雖然定義同亞洲開發銀行唔同，但中產階級（年household收入5000至35000美元）由2000年嘅約22%升到2017年嘅約50%。

聯邦官方語言係印地語，但仲有21種語言喺印度憲法中得到認可。主要語言就有超過15種，所以印度盧比紙幣上面印咗17種語言。印度係全世界最大嘅議會民主制國家，到2023年選民人數大約有9.7億。

因為州政府有一定嘅獨立性，所以每個州都有自己嘅政府同大臣，同中央政府分開。印度係擁有核武嘅地區大國，自2016年以嚟仲有全世界人數最多嘅軍隊（2017年有303.1萬人），相當於蒙古國嘅人口。2018年印度嘅軍事支出係665億美元，佔GDP約2.4%，喺全球排第4。

## 政區

印度而家有29個邦同7個聯邦屬地。
### 邦
#安德拉邦 
#阿魯納查爾邦 
#阿參邦 
#比哈爾邦 
#查蒂斯加爾邦 
#果阿邦 
#古吉拉特邦 
#哈里亞納邦 
#喜馬偕爾邦 
#乍拉肯德邦 
#卡納塔克邦 
#基拉拉邦 
#馬哈拉施特拉邦
#中央邦
#曼尼普爾邦 
#梅加拉亞邦 
#米佐拉姆邦 
#那加蘭邦 
#奧里薩邦 
#旁遮普邦 
#拉賈斯坦邦 
#錫金邦 
#淡米爾納德邦 
#泰倫加納邦 
#特里普拉邦 
#北阿坎德邦 
#北方邦 
#西孟加拉邦

### 聯邦屬地
#查謨-克什米爾中央直轄區 
#拉達克中央直轄區
#安達曼-尼科巴群島 
#昌迪加爾 
#達德拉-納加爾哈維利 
#德里國家首都轄區 
#達曼-第烏 
#拉克沙群島 
#本地治里

## 教育

印度實行12年一貫制中小學教育。高等教育夾埋8年，包括3年學士課程、2年碩士課程同3年博士課程。仲有各類職業技術教育、成人教育等非正規教育。

全國依家有254所綜合性大學，出名嘅有印度理工學院、德里大學、尼赫魯大學、加爾各答大學等等。

## 參考資料

## 出面網頁

* 
* 
* インド ｜ 外務省 
* 
* 
* 
* 
* 印度旅遊網
巴西

**巴西**（；），正式叫（）係南美洲一個大國家，人口同面積都係世界第五大。而響南美洲巴西係最大同最多人嘅國家。

由於歷史上曾經係葡萄牙殖民地，巴西嘅官方語言係葡文。

## 地理

巴西位處南美洲近赤道嘅平原，有差唔多成條亞馬遜河貫穿住。亞馬遜河係世界上流量最大嘅河流。巴西大部份地方都係熱帶雨林，即係亞馬遜森林，自然資源豐富。因為位處赤道，雨水充足，陽光亦都好充沛。

巴西嘅人口都係集中喺東南部沿海地區，例如大城市里約熱內盧就係喺呢度。
但係近幾十年，佢嘅生態環境亦因為經濟起飛而受到好嚴重嘅破壞，例如道路建設、水壩、城市建造、農業開發、大規模斬樹、火災、採礦、開採石油、氣候變化等，繼而一個又一個嘅大片森林消失，因為水土流失嘅關係而導致河邊或山區地勢變形。

## 史
巴西喺南美洲，殖民時代，中美洲同南美洲大部份都畀西班牙佔領，唯獨巴西畀葡萄牙佔領。

## 經濟

巴西主要都係靠自然資源搵食，例如佢嘅主要出口貨品都係一啲咖啡、大豆、鐵礦石等等。所以巴西嘅農業、採礦業都係比較發達。

如果以拉丁美洲嚟講，巴西嘅國內生產總值係成個拉美嘅第一位。

## 人口
巴西嘅人口都集中喺東南部沿岸，亞馬遜森林人口就好少，都係一啲土著。而東南部嘅人都係歐洲人嘅後代。佢哋嘅祖先主要係葡萄牙人、意大利人、西班牙人同埋德國人等等。

根據2008年嘅統計，巴西有大約一億八千六百萬人口，而東南沿海就有七千八百幾萬，大約係巴西人口總數嘅42%。

## 出面網頁

* 巴西政府官方網站 
* 
* 
* 
* 
* 
* 
*  巴西行政區劃 
* 中華人民共和國駐巴西大使館 
* 中華民國駐巴西台北經濟文化辦事處
錫

**錫**（）係一種元素，符號Sn，來自拉丁文，原子序數50。佢係一隻銀色，展性好嘅貧金屬。空氣裏面好難氧化，防銹好。好多合金有佢響度。佢成日畀鍍響其他金屬度，咁就可以防銹。
口

**口**（），又叫**嘴**（），係動物用來食嘢、飲嘢嘅開口。一般嚟講，嘴係生喺個頭度，鼻嘅下面。

口裏面有條用嚟感測味覺、講嘢用、幫手吞嘢嘅脷；有上下兩排牙，用嚟𡁻爛啲嘢食，係有啲動物嘅武器。

口亦會唔停咁分泌口水，令到入口嘅嘢食得到初步嘅濕潤，可以容易啲咬爛同消化。而當好肚餓嘅時候突然見到好味嘅嘢食，口水量會即時增多，預備迎接美食。

個口開合就係靠個下巴骨上下郁。咀嚼嘢食就係下巴左右郁。
眼

**眼**（），又叫**目**（），係用來睇嘢嘅器官。眼其實係用來偵測光。唔同生物都有唔同嘅測光器官。最簡單嘅眼只可以知道周圍係光定暗，但係已經足夠幫生物根據日夜節奏去改變生體機能。而複雜嘅眼就係生物特化出嚟光學結構，做出將光折射出到唔同位置、聚焦成影像、又或者控制有幾多光入到眼入面。以眼入面嘅感光細胞就會偵測到光，然後轉化做電訊號經神經傳到腦度。呢啲比較複雜嘅眼令到生物可以分到形同色，而百份之九十六嘅動物都有呢啲複雜嘅眼。好多動物同人一樣，雙眼夾埋可以有三維視野。亦有一啲動物，雙眼各有各影像。脊椎動物嘅眼呈圓波形，叫眼球。

## 名
眼目二字，原本係講人眼，解有別。目講面上睇到嘅部份，而眼字係**眼核**，又叫**眼珠**。眼裏反映嘅人影，叫**眼公仔**或者**瞳人**。因為人好多時可以靠眼神嚟傳達情感，眼又俾人叫做「靈魂之窗」。

## 眼嘅運作
人眼運作嘅原理同相機好似。角膜同晶狀體因為有弧度，形成一組透鏡，作用就好似相機嘅鏡頭咁將光線聚焦，喺視網膜上面形成影像。虹膜就好似相機嘅光圏，可以透過改變瞳孔嘅大細嚟控制有幾多光可以入到眼球入面。視網膜負責將光轉化做神經訊號，經過視神經傳到腦度進一步分析，令到我哋睇到嘢。

## 唔同種類嘅眼
現時所知嘅生物入面有十種唔同嘅眼結構。佢哋最簡單可以分做有一層凹入去嘅感光細胞嘅單眼，同埋由好多細晶體夾埋一齊組成嘅複眼。人類嘅眼算係單眼，而昆蟲等嘅節肢動物就有複眼。

## 眼嘅進化

感知光嘅能力喺進化過程入面好早就出現。而家普遍認為所有動物嘅眼係源自同一個最原始嘅感光組織。各種動物跟住為咗適應各自嘅環境而分別進化出唔同結構嘅眼。

## 同眼有關嘅病
*近視
*遠視
*散光
*白內障
*青光眼
*視網膜病變
*夜盲症
*色盲同色弱
*鬥雞眼

## 睇埋
* 隱形眼鏡
* 眼鏡
* 老花
* 近視
* 白內障
* 飛蚊症
* 望遠鏡
* 色盲
* 視覺神經

## 攷
鼻

**鼻**（）又叫**鼻哥**（），係用來唞氣同埋聞嘢嘅器官。

一般嚟講如果唔係生得畸形，或先天後天嘅問題，多數動物個鼻都有兩個鼻哥窿。人嘅鼻腔入面有鼻毛，重會分泌鼻涕，阻隔空氣中嘅微粒灰塵；呢啲分泌同塵埃積埋積埋，就會變成鼻屎。環境刺激、喊或者病都會令人流鼻水。

人嘅鼻哥喺塊面嘅正中間，係其中一個呼吸通道，尤其係啱啱出世嘅嬰兒飲人奶嗰陣。
得真獸類嘅哺乳動物先至有突出嚟，完全同嘴巴分開嘅鼻哥。有啲理論認為，哺乳動物呢種獨特嘅鼻哥，係由似合弓類爬蟲祖先嘅上顎前部分演變出嚟嘅。

## 空氣處理

鼻哥係動物身體同外界環境之間嘅第一道關卡，保護住入面脆弱嘅肺部。佢可以調節吸入嘅空氣，包括調節溫度同埋過濾雜質，重可以幫助感知氣味。

鼻窿入面嘅鼻毛可以過濾吸入嘅空氣，係第一道防線，擋住啲塵粒、煙霧同埋其他可能阻礙呼吸嘅嘢，就好似一個過濾器咁，擋住空氣傳播嘅疾病。除咗過濾之外，鼻哥分泌嘅鼻涕可以幫助身體維持體溫，重可以為呼吸系統嘅重要部分提供濕度。鼻哥嘅微血管結構可以暖化同埋濕潤進入身體嘅空氣；之後，呢個保持濕度嘅作用可以令肺泡喺肺入面正常噉交換氧氣同埋二氧化碳（即係呼吸作用）。喺呼氣嘅時候，微血管又會幫助回收一啲濕氣，主要都係為咗調節體溫。 

## 方向感
狗嘅濕鼻哥對感知方向好有用。皮膚入面敏感嘅凍感受器可以探測到邊度嘅鼻哥最凍，而呢個方向就係隻動物啱啱聞到嘅氣味嘅來源。

## 用空氣呼吸嘅生物嘅結構

喺兩棲動物同埋肺魚度，鼻窿開口入去細細嘅囊入面，然後呢啲囊又通過後鼻孔開口入去口腔嘅前部頂部。呢啲囊入面有少量嘅嗅覺上皮組織，喺蚓螈度，重有好多條喺隔籬嘅觸鬚都鋪滿咗呢啲組織。雖然結構上同兩棲動物嘅鼻窿好似，但係肺魚嘅鼻窿唔係用嚟呼吸嘅，因為呢啲動物係用嘴巴呼吸嘅。兩棲動物重有一個犁鼻器，都係鋪滿咗嗅覺上皮組織，但係同羊膜動物嘅犁鼻器唔同，兩棲動物嘅犁鼻器通常只係一個簡單嘅囊，除咗蠑螈之外，同埋鼻系統嘅其他部分冇乜關聯。

喺爬行動物度，鼻腔通常比較大，後鼻孔嘅位置更加靠後，喺口腔嘅頂部。喺鱷魚度，鼻腔特別長，可以幫助佢哋喺半潛水嘅時候呼吸。爬行動物嘅鼻腔分為三個部分：前面嘅「鼻前庭」、主要嘅嗅覺腔，同埋後面嘅鼻咽。嗅覺腔嘅上表面鋪滿咗嗅覺上皮組織，重有好多鼻甲骨嚟增加感覺面積。犁鼻器喺蜥蜴同埋蛇度好發達，佢哋嘅犁鼻器唔再同鼻腔連接，而係直接開口入去口腔嘅頂部。犁鼻器喺龜度比較細，佢哋嘅犁鼻器重保留住原本嘅鼻腔連接，而成年嘅鱷魚就冇犁鼻器。

雀嘅鼻哥同爬行動物嘅鼻哥差唔多，鼻窿喺喙嘅後上部分。因為佢哋嘅嗅覺通常唔係咁好，所以嗅覺腔比較細，但係都有三個鼻甲骨，有時結構複雜，似哺乳動物嘅鼻甲骨。喺好多雀度，包括鴿同埋雞，鼻窿畀一層角質保護罩覆蓋住。雀嘅犁鼻器唔係唔發達，就係完全冇，視乎唔同雀嘅品種。

哺乳動物嘅鼻腔係融合埋一齊嘅。喺大多數品種入面，鼻腔都特別大，通常佔咗成個頭骨長度嘅一半。但係喺一啲類群入面，包括靈長目、蝙蝠同埋鯨目，鼻哥已經退化咗，所以呢啲動物嘅嗅覺相對冇咁好。哺乳動物嘅鼻腔擴大咗，部分原因係因為硬顎嘅發展，隔開咗原本口腔嘅成個上表面，令到口腔變成鼻哥嘅一部分，而硬顎就變成咗口腔嘅新頂部。擴大咗嘅鼻腔入面有複雜嘅鼻甲骨，形成螺旋狀嘅捲曲形狀，可以幫助暖化空氣，等啲空氣到達肺部之前唔會咁凍。鼻腔重延伸到隔籬嘅頭骨骨入面，形成額外嘅氣腔，叫做鼻竇。

喺鯨目動物度，鼻哥已經退化成一個或者兩個噴水孔，呢啲噴水孔就係鼻窿，已經移咗去頭頂。呢個適應令到鯨目動物嘅體型更加流線型，重可以喺大部分身體潛落水底嘅時候呼吸。相反，象嘅鼻哥就發展成一個又長又粗壯，重可以靈活操控嘅器官，叫做象鼻。

哺乳動物嘅犁鼻器通常同爬行動物嘅犁鼻器差唔多。喺大多數品種入面，犁鼻器都喺鼻腔嘅底部，通過兩條穿過硬顎嘅「鼻顎管」開口入去口腔，但係喺好多齧齒動物度，犁鼻器係直接開口入去鼻哥嘅。但係，蝙蝠同埋好多靈長目動物，包括人類，都冇咗犁鼻器。

## 喺魚度
魚嘅嗅覺都幾好。 同四足動物唔同，魚嘅鼻哥唔同口腔連接，亦都冇呼吸嘅作用。相反，魚嘅鼻哥通常由一對細細嘅囊組成，喺頭部前面或者側面嘅鼻窿後面。喺好多情況下，每個鼻窿都畀一塊皮褶分成兩個部分，令到水可以從一邊流入鼻哥，再從另一邊流出。

呢啲囊鋪滿咗嗅覺上皮組織，通常包含一系列內部褶皺嚟增加表面積，通常形成一個複雜嘅「嗅覺玫瑰花瓣」。喺一啲真骨魚度，呢啲囊會分支成額外嘅竇狀腔，而喺腔棘魚度，佢哋會形成一系列嘅管道。

喺最早嘅脊椎動物度，只有一個鼻窿同埋嗅覺囊，而鼻通道係同垂體連接嘅。喺最原始嘅現存脊椎動物，八目鰻同埋盲鰻度，都可以觀察到同樣嘅解剖結構。喺有頜類動物嘅祖先度，嗅覺器官逐漸變成成對嘅（估計係為咗可以感知氣味嘅方向），而解放咗中線嘅鼻通道就令到頜嘅進化成為可能。

## 睇埋

鼻樑

強制鼻呼吸

鼻鏡，大多數哺乳動物鼻窿周圍濕潤、冇毛嘅表面，喺簡鼻猴亞目靈長類動物（例如人類）度冇

## 參考文獻

## 出面嘅鏈接
複數

數學上**複數**係一個可以用 a + bi  嚟表示嘅數，a同b都係實數，而i係單位虛數，符合i^2=-1。

a 叫複數嘅實部，而 b 叫做虛部。當 b=0 嗰陣，個數就係a，即係實數；b\neq0 嘅話，就叫**複數**；如果 a=0 而 b\neq0，就叫**純虛數**。一個複數 z 嘅實部又可以寫成 \Re(z)，虛部又可以寫成 \Im(z)。

舉個例，3 + 2i 係複數（亦係虛數），而實部係 3，虛部係 2；2i 係純虛數。又可以寫成 \Re(3+2i)=3、\Im(3+2i)=2。

複數亦都可以用  r e^{i\theta}  嘅形式表達，r 係半徑，\theta 係傾角。當傾角等於 180° 嘅倍數時，係一個實數；而其他角度時（r\neq0）就係虛數。

複數可以加、減、乘、除，同實數一樣，用數學嘅語言嚟講複數集形成一個場，不過就有深刻啲嘅特性。例如，唔係每個實系數多項式都有實數根（簡稱*實根*），而複數根（簡稱*複根*）就個個都有（代數基本定理），呢個性質叫做代數封閉。亦即係話，複數係實數嘅閉包。

歷史上，數學家係因為解三次方程式而發現複數嘅，佢哋用 Cardano 公式嚟解方程，發現套用公式嗰陣個開方入邊成日都有負數，甚至係連條三次方程有三個實解嗰陣啲中途步驟都會出現開方負數。

## 表示形式
* 直角座標形式： a + bi 
: a同b都係實數，而i係單位虛數，符合i^2=-1。
: a 叫複數嘅實部，而 b 叫做虛部。

* 極座標形式： r \angle \theta 
: r \geq 0 係半徑，\theta 係傾角。

## 性質
* 0 屬於實數。
* 虛數冇咗三一律，即係冇得好似實數噉比較大細，準確嚟講，喺複數呢個集上邊唔存在一個同複數加法、乘法相容嘅全序關係。
* **共軛複數**係指兩個**複數**嘅**實部**一樣，而**虛部**互為相反數，即係 a+bi 同 a-bi；或者**半徑**一樣，**傾角**相反，即係 r e^{i\theta} 同 r e^{-i\theta}。當一個複數 z=a+bi 嘅時候，佢嘅共軛複數可以喺上邊加一條線，以 \bar{z}=a-bi 表示。

## 運算法則
兩個複數進行運算時嘅法則如下：
*加法：(a+bi) + (x+yi) = (a+x) + (b+y)i
*減法：(a+bi) - (x+yi) = (a-x) + (b-y)i
*乘法：(a+bi) \times (x+yi) = ax+ayi+bxi+byi^2 = (ax-by) + (ay+bx)i  
*除法： =  \times   （有理化分母）
 =  { {(ax+by) + (bx-ay)i} \over {x^2-(yi)^2} } = { {(ax+by) + (bx-ay)i} \over {x^2+ y^2} } =  {  +  i }
*倒數：\frac{1}{a+bi}=\frac{1}{a+bi}\cdot\frac{a-bi}{a-bi}=\frac{a-bi}{a^2+b^2}=\frac{a}{a^2+b^2}-\frac{b}{a^2+b^2}i

極座標嘅乘除比較簡單：
*乘法：r_1 e^{i\theta_1} \times r_2 e^{i\theta_2} = r_1 r_2 e^{i(\theta_1+\theta_2)}
*除法： {r_1 e^{i\theta_1} \over r_2 e^{i\theta_2} }= {r_1 \over r_2} e^{i(\theta_1-\theta_2)}

## 睇埋

*三一律
*虛數
*e (數學常數)
力

**力**（）係一種物理概念，係物體同物體之間嘅相互作用。傳統物理觀念認為，令到有質量物體加速（或者減速）嘅一種影響，就係**力**。我哋無論對一件物體拉開或者推開，都有力施加喺物體上。

力係矢量，定義係動量改變嘅率，因為咁佢有方向跟住佢。

力可以改變一個物體嘅運動狀態，以及郁動速度、大細同方向。力又可以改變物體嘅形狀。

力嘅國際標準單位係牛頓，但都可以用重量單位嚟表示，例如公斤（kg）。

## 公式
根據牛頓第二定律，力係用呢條公式表達出嚟：

:\vec{F}=m\vec{a}

其中*m*代表咗物體嘅質量，*a*代表咗加速度。喺呢條公式入面，質量單位係千克，加速度單位係用米每二次方秒。所以力嘅單位係**千克米每二次方秒**(**kg·ms<sup>-2</sup>**)。

## 種類
* 作用力
* 反作用力
* 動力
* 重力
* 地心吸力
* 摩擦力
* 磁力
* 衝力
* 張力
* 彈力

## 自由體圖

自由體圖係古典力學分析上嘅一種做法，喺物理學同工程學上都好常用：一幅自由體圖會畫出分析緊嗰一件物體、件物體嘅各部份、以及向件物體施力嘅物體，然後用箭咀表示出個系統當中存在嘅力，每個箭咀會有個方向代表嗰股力嘅方向，仲會附帶一個數值表示嗰股力嘅大細；例如想像一嚿物體（用一個藍色嘅四方形代表），擺咗喺一個斜面（紅色三角形）上面，個斜面同地面之間嘅角度係 \theta 咁多度，件物體會受到至少三股力－
*mg 係由地球施喺件物體上嘅萬有引力；
*f 係由個斜面施喺件物體上嘅摩擦力；
*N 係由個斜面施喺件物體上嘅反作用力；
如果 mg \sin(\theta) > f ，就會令嚿物體沿 mg \sin(\theta) 嘅向左下方向有個加速度，而佢向嗰個方向嘅速度就會上升。畫做自由體圖嘅話：

好似上述噉嘅圖喺（例如）建築設計上可以用嚟分析喺一間建築物嘅入口隔離、用嚟俾輪椅行嘅斜路嘅力學設計（將藍色四方形想像成一架輪椅）。

## 參見
* 牛頓
* 牛頓運動定律
* 牛頓第一定律
* 牛頓第二定律
* 牛頓第三定律

## 註釋

## 攷
最終幻想XIII

**最終幻想XIII**（日文：ファイナルファンタジーXIII，英文：Final Fantasy XIII）係Square Enix開發喺PlayStation 3上嘅RPG遊戲，係太空戰士系列嘅第13集。

太空戰士XIII係「Fabula Nova Crystallis Final Fantasy XIII」（拉丁文，意思係**新水晶嘅故事**）嘅其中一個作品。

本作係PlayStation 3同Xbox 360嘅遊戲，日版係PlayStation 3獨佔遊戲，已經喺2009年12月17號起發售。

## 概要
「太空戰士XIII」於2003年開始構想，同「王國之心2」嘅企劃同時進行。

原本開發喺PS2，但因DVD容量不足同PS3強大嘅渲染能力決定由PS2改為PS3。放棄之前所做嘅遊戲程式，而前作「XII」大幅度延遲就係呢個原因。

「太空戰士XIII」係採用由「太空戰士X」製作人員開發嘅新一代開發引擎White Engine。

## 角色
* 雷光（Lightning，意譯雷霆）
* 冰雪（Snow Villiers，音譯斯諾）
* 班尼拉（Oerba Dia Vanille，意譯香草）
* 霍普（Hope，意譯希望）
* 薩茲（Sazh Katzroy）
* 牙（Oerba Yun Fang）

## 主要製作人員
* 監督：鳥山求（FFVII, X, X-2）
* 角色設計：野村哲也（FFV~VII, X, FFVII AC, 王國之心）
* 藝術總監：上國料勇（FFX, XII）
* 主程序：小林一美（Chrono Trigger, Xenogears, Chorono Cross, FFXI）
* 動畫導演：藤井榮治（太空戰士：滅絕光年, FFXII）
* 主題曲作曲：植松伸夫（太空戰士系列）
* 作曲：濱渦正志（FFX, DCFFVII）
* 製作人：北瀨佳范（太空戰士系列）

## 相關網頁
* Fabula Nova Crystallis　日文官網
** E³ 預告短片官網
* Fabula Nova Crystallis　英文官網
最終幻想XV

**太空戰士Versus XIII** (日文：ファイナルファンタジーヴェルサス XIII 英文：Final Fantasy Versus XIII）係史克威爾艾尼克斯(SQUARE ENIX)開發嘅太空戰士系列嘅最新PS3動作遊戲，Fabula Nova Crystallis Final Fantasy XIII計劃嘅第二作。Versus 係拉丁文，意思係「改變方向」。

## 簡介
　　喺發佈會嘅短片中顯示，遊戲舞台係喺一個近現代嘅世界觀，主角係王族嘅人，他所在嘅王國代代都係守護水晶。主角嘅穿著就好似個普通嘅現代人，但係拿著機槍攻擊佢嘅人全部都係著住中古世紀嘅鎧甲。呢班人係來自外面的世界，而主角就係要由佢哋嘅襲擊之下保護水晶。從製作人員嘅訪問中，『FF』作品之中，都無以現代為故事舞台，而呢個世界係影射我們的世界。而劇情方面都有實際引用莎士比亞嘅名言:「There is nothing either good or bad, but thinking makes it so.(世間本無善惡，端看個人想法)」(註:哈姆雷特第二幕第二景嘅台詞)。只有主角嘅世界係近現代，不過外面重有其他世界，並唔係全部都以現實世界存在嘅事物為題材。

## 製作人員

監督角色設計：野村哲也（FINAL FANTASY V～VIII,X, FFVII AC, 王國之心等等）
動畫導演：野末武志（FINAL FANTASY IX,X,FFVII AC,KINGDOM HEARTS等等）
作曲：下村陽子（聖劍傳説～LEGEND OF MANA～, Parasite EVE, 王國之心等等）
製作人：橋本真司（太空戰士系列, 太空戰士系列等等）

## 相關網頁
*Fabula Nova Crystallis　日文官網
*Fabula Nova Crystallis　英文官網
最終幻想 零式

**最終幻想零式**（；；JPCSP模擬代碼：**NPJH90252**；PPSSPP模擬代碼：**NPJH50443**）係史克威爾艾尼克斯(SQUARE ENIX)最新開發嘅最终幻想系列手提電話網上遊戲，Fabula Nova Crystallis Final Fantasy XIII計劃嘅第三作。Agito 係拉丁文，意思係「採取行動」。

## 簡介
遊戲舞台喺一間叫培利希提里姆魔導院，而學生分為13個班級，一齊過住日常生活。喺插圖中可以睇到12位學生，各自有唔同嘅武器，有咭片、日本刀、鐮刀、手槍、權杖、槍、弓箭、笛子、劍、格鬥……從製作人員嘅訪問入面，知道除咗呢12位學生外，重有位神秘人物啱啱組成「13」呢個數字。而喺發表會嘅短片上面，出現「同水晶締結契約」，製作人員話有種同水晶締結嘅「血契約」。

## 製作人員
*監督：田畑端
*角色設計：野村哲也
*藝術總監：直良有祐
*作曲：石元丈晴 
*製作人：伊藤幸正

## 出面網頁
*Fabula Nova Crystallis　日文官網
*Fabula Nova Crystallis　英文官網
Fabula Nova Crystallis Final Fantasy

**水晶的新傳說最終幻想XIII**（日文：ファブラ ノヴァ クリスタリス ファイナルファンタジーXIII）係日本遊戲軟件公司 SQUARE ENIX 嘅最終幻想XIII系列遊戲開發計畫。「Fabula Nova Crystallis」係拉丁文，意思係「新嘅水晶故事」。而呢系列嘅遊戲各自擁有唔同嘅世界觀、唔同嘅主角，但擁有相同嘅神話傳說背景。

## 相關作品
而家公佈咗5部遊戲，分別喺 PS3 同 手提電話：
*最終幻想XIII **FINAL FANTASY XIII （ファイナルファンタジー XIII）**
*最終幻想XIII-2 **FINAL FANTASY XIII-2 （ファイナルファンタジー XIII-2）**
*最終幻想 零式 **FINAL FANTASY TYPE-0 （ファイナルファンタジー 零式）**
*雷霆歸來 最終幻想XIII **LIGHTNING RETURNS FINAL FANTASY XIII （ライトニング リターンズ ファイナルファンタジー XIII）**
*最終幻想 Agito **FINAL FANTASY Agito （ファイナルファンタジー アギト）**

### 即將推出
*最終幻想 零式 ONLINE **FINAL FANTASY TYPE-0 ONLINE （ファイナルファンタジー 零式 オンライン）**
*最終幻想XV **FINAL FANTASY XV （ファイナルファンタジー ヴェルサス XV）**

重有 SQUARE ENIX 註冊咗 Final Fantasy Haeresis XIII 呢個名，暫時唔知係唔係第四作嘅名。

## 相關網頁
*Fabula Nova Crystallis　日文官網
*Fabula Nova Crystallis　英文官網
*E³ 預告短片官網
整數

**整數**係自然數(1、2、3...)、佢哋嘅負值(-1、-2、-3...)同埋0嘅統稱，係實數嘅一類。整數有無限個，向數線正負兩邊延伸。整數喺集合入面會用\mathbb{Z}或者粗體**Z**字來表示。喺加、減同埋乘法入面。整數集附上加法同乘法係一個環，即係任何一個整數加、減或者乘另一個整數，個結果都會係整數。

## 代數性質
### 環論
同自然數一樣，整數喺加法同乘法之下係封閉嘅，亦即係話，整數加整數、整數乘整數都依然係整數。但係，由於整數包含埋負數同埋0，整數喺減法之下都係封閉嘅，呢點同自然數唔同。總括嚟講，即係話整數係一個環。

## 拓撲性質
喺整數上面可以定義好多種拓撲結構，其中有兩種比較常用：

### 離散拓撲
如果考慮整數作爲實數嘅子集嘅話，假設喺實數上面用歐幾里得拓撲結構，咁整數得到嘅子集拓撲就係離散拓撲，因爲喺實數入面，對任何整數x，\left( x-\frac{1}{2}, x+\frac{1}{2} \right)都係一個開集，而呢個開集同整數嘅交集係裝住x嘅單元素集，即係\{x\}。咁根據子集拓撲嘅定義，喺整數繼承到嘅子集拓撲結構入面，所有單元素集都係開集，咁嘅話就代表呢個拓撲係離散拓撲。

離散拓撲係一種好特別嘅拓撲結構，其中一個性質係，任何拓撲空間打去離散拓撲空間嘅連續函數都一定係局部常數函數。呢個性質可以用嚟證明好多嘢，其中一個例子係可以用嚟證明卷繞數（）係定義良好嘅。

### Zariski拓撲
由於整數有一個環結構，佢上面另一種常用嘅拓撲結構就係Zariski拓撲。根據定義，Zariski拓撲係以質理想作爲閉集生成嘅拓撲，呢種拓撲結構喺代數數論同埋代數幾何入面好常用。

## 睇埋
*整數 (資料類型)
太空戰士：滅絕光年

《**太空戰士：滅絕光年**》（）係2001年上映嘅CG動畫電影。以電視遊戲『太空戰士』作為基礎嘅原創電影，唔係以遊戲改攝而成嘅電影。

## 概要
SQUARE (現時嘅 史克威爾艾尼克斯)嘅製作人員同荷里活聯手製作，加上製作費高達167億日元(1億3,500萬美元)製作的3D-CG動畫片。

## 故事
講述2065年，異種藉住流星體撞向地球時降落進駐，大肆破壞令到人類死傷枕藉，而故事嘅主人翁科學家亞紀，佢發現咗一種能令異種無力化嘅方法--喺地球上尋找八個「精神」。但係同亞紀有相反意見嘅總司令軒想同異種抗戰到底，於是亞紀請施博士同格萊隊長嘅協助。到底亞紀同地球嘅命運會點......

## 人物
* 亞紀(Aki Ross) - 溫明娜(Wen Ming Na)
* 格萊(Gray Edwards) - 艾力寶雲(Alec Baldwin)
* 施博士(Dr. Sid) - 當奴修打蘭(Donald Sutherland)
* 總司令軒(General Hein) - 占士活特(James Woods)

## 主題曲
* 主題曲：Lara Fabian - The Dream Within
* 國際版主題曲： L'Arc-en-Ciei - Spirit Dreams Inside 
* 粵語版主題曲： 盧巧音 - 吶喊
有理數

**有理數**係所有可以用兩個整數嘅比例表示出來嘅實數，即係分數，當中分母唔可以係0。有理數包括一切整數、有限小數同埋無限循環小數，例如0=\frac{0}{1}、 \frac{1}{2}、0.\overline{7}=\frac{7}{9}, -1 等等。有理數集通常用粗體大寫**Q**表示。

\sqrt{2}、\pi、e 同埋 1.23456789101112131415161718192021......都唔係有理數。

一般認為「有理」呢個名（*rational*）其實係「比例性」（*ratio-nal*）嘅誤解。

所有唔係有理數嘅實數都叫做無理數。

## 分類
* 整數必定可以寫做分母為 1 嘅分數，所以整數係**有理數**。
* 無限循環小數其實係無限項嘅等比級數，根據等比級數嘅公式，最終可轉換為分數，所以無限循環小數必定係**有理數**。

## 運算
有理數係一個體，當中佢嘅加、乘運算係咁嘅：

\dfrac ab + \dfrac cd = \dfrac {ad + bc}{bd}

\dfrac ab \cdot \dfrac cd = \dfrac{ac}{bd}

兩個有理數 \dfrac ab 同 \dfrac cd 一樣，邏輯上等價於（if and only if） ad = bc。

有理數入面有加法同乘法嘅逆：

-(\dfrac ab)=\dfrac{-a}{b}

如果 a\neq 0,b\neq 0 ，咁 \left(\dfrac ab\right)^{-1}=\dfrac ba

## 睇埋
*無理數
*小數
*實數
*代數數
*等比級數
虛數

數學入面，**虛數**指一切唔係實數，即係唔可以用數線上面嘅一點來表示嘅數字。佢哋多數都係數學家為咗幫一啲無解嘅等式定義一個「解」而生出來嘅結果。而且純虛數(實部為0)嘅平方就係負數。掉返轉講，負數嘅開方會係虛數。

虛數呢個詞好多時又會代指複數，複數係分為實數部份同虛數部份。如果純係指實數部份係0，淨返虛數部份，呢部份又叫做「純虛數」。虛數部份用單位虛數 i來表示，佢哋係虛數入面用得最多嘅例子。i=\sqrt{-1}

虛數係 Rafael Bombelli 響1572年嗰時定出來。嗰陣時，呢啲數無人會諗過係存在，而且畀人認定唔係假就係廢嘅。開始嗰陣，好多數學家開始都唔係咁易接受虛數。好似笛卡兒寫佢本 《幾何學》（法文：La Géométrie）時，就指出呢詞係有貶義。

## 定義
任何複數都可以寫成 a+bi，響呢度 a 同 b 都係實數；而 i 就係單位虛數。i 嘅定義係：

:i^2 = -1.\,

a就係複數嘅實數部份，而 b 就係虛數部份。雖則笛卡兒叫今日「複數」做「虛數」，但係今時今日嘅「虛數」係講一個複數，佢嘅實數部份係 0，而虛數部份唔係 0，即係話淨返 bi , b ≠ 0。

## 性質
**虛數**冇得比較大細。

## 睇埋
*複數
冰

係固態水，已發現十四相。不過，一般來講，響地球生物圈指嘅冰，都係冰 I<sub>h</sub>，好容易搵得到。呢隻冰係結晶來，軟身易碎，而通常係透明，或者係藍白色；要睇下佢有幾多例如空氣之類嘅雜質。如果撈埋泥，重會變得重啲。響標準大氣壓力，由液態水變做呢種冰，係要將水凍過攝氏0度（273.15 K）。不過，氣壓低過臨界點時，佢亦都可以昇華做水汽，唔經液態。
## 睇埋
*冰雕
太空戰士：疾風境界

「**太空戰士：疾風境界**」（英文：**Final Fantasy: Unlimited**，日文：***'）係[[GONZO]]製作嘅動畫系列作品，2001年10月2號至2002年3月26號喺日本[[TV Tokyo]]播放，其後更喺[[香港無線電視]]播放，一共25話。

== 概要 ==
呢個作品係根據[[Square Enix]]（原Square）發售嘅遊戲「[[最終幻想系列]]」製作嘅動畫，但係同「最終幻想系列」嘅其他作品無任何直接關係。不過最終幻想系列嘅招牌元素都有喺呢套動畫度出現，例如陸行鳥（無線譯成幸福鳥）、召喚獸。

== 故事簡介 ==
住喺[[新潟縣]]佐渡島冷清漁村嘅"小愛"同"小優"係一對[[雙胞胎]]姐弟，佢哋嘅父母係著名嘅物理學家早川博士夫婦。早川博士夫婦知道喺特定嘅時間黑暗之柱就會出現，於是着手調查，之後冇晒消息。小愛同小優為咗搵失蹤嘅雙親，搭黑暗之柱內嘅地鐵去[[異世界]]，喺旅程中認識到會用氣現術嘅"麗莎"同手持魔槍嘅"風"，展開一幕幕唔尋常嘅故事……

== 登場人物 ==
*'''黑木風'''
:喺一場戰爭中被宿敵「白井雲」打敗，因為咁沉睡咗十二年，之後俾為咗喺異界搵失蹤父母嘅小優等人喚醒。性格沉默寡言，冷酷無情，係個完全唔會表露自己嘅人。視右手武器—魔槍為生命，將佢腰間嘅土壤子彈插入魔槍嘅三個孔後可以召喚召喚獸擊退敵人，而左手重有一把紅色嘅槍用嚟作普通攻擊。 
*'''麗莎'''
:接到任務要同小優小愛合作，到異界搵小優同小愛嘅父母—早川博士。細個嗰陣時接受母親嘅訓練，學識氣現術，之後又學識唔比「召喚獸」遜色嘅「氣現獸」，作為保護小優同小愛嘅能力，性格溫柔文靜，責任心強。 
*'''早川優'''
:同孖生家姐「早川愛」喺凌晨十三分十三秒搭地下鐵到異界搵失蹤嘅父母，途中遇到麗莎，一齊上路。頭上嘅羽毛係幸福婆婆送嘅，可以聽得明「幸福鳥」嘅語言。希望可以擁有力量保護家姐同麗莎，唔使阿風幫忙，弱小嘅佢仍然想變強，性格溫文柔弱，同剛強嘅家姐唔同，真正嘅身份係渾沌之子。 
*'''早川愛'''
:同孖生細佬早川優一齊到異界搵失蹤嘅父母。一次機緣巧合下遇到引導者「花寶娜」，送「小袋子」畀佢。喺第19話同「清除者」（clear）相識，重建立咗友誼。性格剛強巴辣，任性魯莽，完全無女仔應該有嘅溫柔，同麗莎完全相反。真正身份係渾沌嘅女兒。 
*'''白井雲'''
:「風」嘅宿敵。故鄉被渾沌所消滅，為咗報復而接近控制渾沌嘅「伯爵」，成為佢嘅五虎將之一，等待報仇嘅機會。佢阿哥—霧亦係因為保衛故鄉而陣亡。用魔劍嘅佢，腰間嘅樽可以發出「一刀術」，所以有「魔劍士」之稱。 
*'''露'''
:故鄉被「奧米加」所滅，生存嘅只有佢一個而喺異界流浪。因為「風」一次誤打誤撞救咗佢，之後鍾意咗佢。只要一睇到自己嘅眼睛就能變成狼女攻擊。性格愛撒嬌，會為所愛而放棄一切。 
*'''司徒'''
:喺異界跟小優等人認識。擅長機器嘅所有知識，地下鐵、幸福鳥嘅頜帶、潛水艇都係佢嘅作品。喺第17話被人落咗魔咒，變咗隻青蛙，之後以「美莉斯之吻」復完，所有佢製造出來嘅機器都改成女仔名。

*'''AURA'''
:動畫中，風不時記起嘅謎之女。事實上係風嘅妹妹。



== 後續作品 ==
The story of Final Fantasy: Unlimited, left incomplete by the television series, was continued in several other media and released only in Japan. These are listed below, ordered by the chronology of the events they cover.

****Sou no Kizuna*** (双の絆 – literally "The Bonds of Two") is a [[novel]]. It explores a side-story that is set in the time of the television series (somewhere before episode 12).
****Final Fantasy: Unlimited Before*** is a drama CD that features a [[flashback (literary technique)|flashback]] to the destruction of Kaze and Kumo's worlds. ''FF:U Before'' was awarded to competition winners in Japan.
****Final Fantasy: Unlimited After*** is a [[book]] containing a 32 page [[manga]] and 120 page script. It was released in 2002 by [[DigiCube]]. It covers the twins' return to their own world, journeys into Lisa's past and introduces the new villain ''Soljashy''.
*The ***After Spiral*** is a series of web novels published on the official Japanese FF:U website (which has been taken down). The first of these short stories takes a quick plunge into Kumo's past, while the rest describe an encounter between the show's heroes and Soljashy on Sado Island, where Ai and Yu are briefly reunited with their old friend Touya Satomi.
****Final Fantasy: Unlimited After 2**' is another radio drama. It deals with Comodeen's final attack on Gaudium and brings a conclusion to the conflict between Lisa and Soljashy, however it leaves many questions yet unanswered.

## 主題曲
片頭曲
:「Over the FANTASY」（主唱：植田佳奈，作詞：海老根祐子，作曲：植松伸夫，編曲：安藤高弘）
片尾曲
:第一片尾曲：「VIVID」（主唱：FAIRY FORE，作詞、作曲：現王園崇，編曲：FAIRY FORE & 明石昌夫）
:第二片尾曲：「Romancing Train」（主唱：move，作詞：motsu，作曲・編曲：木村貴志）
南亞

**南亞**（）係亞洲南方地緣政治分區，主要係印度次大陸，亦都包埋伊朗高原。佢俾西亞，中亞，東亞同東南亞包住。

根據《大英百科》，南亞包括以下嘅國家：
*孟加拉
*不丹
*印度
*巴基斯坦
*尼泊爾
*斯里蘭卡
阿富汗同馬爾代夫好多時都計埋入南亞國家入面。

## 參考

## 出面網頁

*
最終幻想XII

**最終幻想XII**（Final Fantasy XII）係Square Enix開發嘅最終幻想系列嘅第12集，喺2006年3月16日喺日本發售嘅PS2 RPG遊戲。

## 概要
2003年度→2004年夏→2004年冬～2005年春→2005年春→2005年春天以後→2005年度反復延遲發售預定，喺2005年7月30日進行嘅Square Enix party發報發售日期，並且喺2006年3月16日喺日本同日發售。

2005年8月1日，作為製作人、原案、劇本情節嘅松野泰己因病為理由辭退製作人嘅職務，而家原案，劇本情節，監修有關嘅事由河津秋敏接任。

2005年12月1日，宣佈咗價格係8,990日圓（含稅）。

## 遊戲簡介
本作由《皇家騎士團》、《Final Fantasy 戰略版》、《流浪者之歌》等遊戲製作人松野泰己製作，採用同 GBA《Final Fantasy 戰略版 Advance》相同嘅世界觀同種族設定。故事描述支配 Valentia 大陸嘅強大軍事國家 Arcadia 帝國同支配 Orderia 大陸嘅 Rosarian 帝國長年處喺戰爭狀態，為咗喺戰爭中獲得優勢，Arcadia 帝國舉兵進攻喺兩大陸迴廊之間，佔有重要地理位置，遊戲設定為氣候炎熱嘅小國家 Dalmaska 王國。

## 角色
*邦 / Vaan / ヴァン CV:武田航平
:17歳。雷克斯嘅細佬，孤兒，個名有『風』嘅意思（音WIND）。對帝國非常憎恨，夢想有一日擁有自己嘅飛空艇，成為喺天空自由遨翔嘅空賊。
*雅雪 / Ashe / アーシェ・バナルガン・ダルマスカ CV:園崎未惠
:19歳。達馬斯卡王國（Dalmaska）嘅公主，為多瑪斯卡同納布拉迪亞締結政治聯姻。喺戰爭中被救出，藏身解放軍中，負復國使命，踏上復仇之旅。達馬斯卡嘅唯一繼承人。
*巴夫雷亞 / Balflear / バルフレア CV:平田廣明
:22歳。只針對惡人下手而聞名世界嘅義賊，佢嘅真實身份為席德博士嘅兒子。席德強迫巴弗去當判官長，巴弗因而逃出帝國。愛自稱"主人公"，被懸賞高額嘅獎金，愛機名為修德拉爾號。
*芙蘭 / Fran / フラン CV:深見梨加
:維拉族人（ヴィエラ族），精通劍同弓術，擁有敏銳嘅第六感。喺50年前離開維拉族人嘅村子。對巴夫雷亞極為信賴。
*巴修 / Basch / バッシュ・フォン・ローゼンバーグ CV:小山力也
:36歳。前達馬斯卡將軍，果敢勇猛，精通各種武術。為咗保護國王，而同雷克斯、沃斯拉前往救援，但不幸誤中圈套被逮。直到被邦一行人救出。
*潘妮蘿 / Penelo / パンネロ CV:三國由奈
:16歳。同邦一樣係個孤兒，從小就跟邦一起長大。喺道具店工作，因為個性開朗，工作認真，深受大家嘅喜愛。年紀比邦小但思想成熟。
*渥斯勒 / Vossler / ウォースラ・アズラス CV:寺杣昌紀
:同巴修同為前達馬斯卡騎士。戰爭爆發後，救出咗雅雪，並一同組織解放軍。但為咗復興達馬斯卡，竟然暗中同帝國合作。 
*雷克斯 / Reks / レックス CV:田坂秀樹
:死時17歳。邦嘅哥哥，為咗保衛國家，雷克斯參加咗志願軍，目擊國王被巴修將軍殺害嘅經過。
*萊斯拉 / Rasler / ラスラ CV:加瀬康之
:納布拉迪亞（現稱死都）嘅王子，為咗加強同達馬斯卡嘅政治關係，而同雅雪結婚。但亞凱迪亞帝國攻陷納布拉迪亞，萊斯拉為咗阻止帝國侵略達馬斯卡，亦都為咗同父親報仇，而同將軍巴修前往那比納城塞阻止帝國，不幸被箭射死。
*古拉米斯•蘇里多爾 / Emperor Gramis Solidor / グラミス・ガンナ・ソリドール CV:柴田秀勝
:亞凱迪亞帝國嘅皇帝。
*婓恩•卡達斯•蘇里多爾 / Vayne Cardas Solidor / ヴェイン・カルダス・ソリドール CV:飛田展男
:27歳。亞凱迪亞帝國皇帝嘅第個三仔，帝國第一繼承人。佢嘅兄長被佢陷害而送命。外表冷靜溫文，佢係個為達目而不擇手段嘅人，為咗擺脫元老院嘅控制，殺咗自己嘅父親，篡奪王位。
*拉薩•法爾那斯•蘇里多爾 / Larsa Ferrinas Solidor / ラーサー・ファルナス・ソリドール CV:今井由香
:12歳。亞凱迪亞帝國皇帝嘅第個四仔，維因嘅細佬。頭腦非常聰明，展現嘅思慮同言行跟年齡不成正比。好專敬父親同兄長，正義感強。
*席德博士 / Dr.Cid / シドルファス・デム・ブナンザ CV:大塚周夫 
:58歳。亞凱迪亞帝國兵器研發機構—德拉克羅研究所所長。人造破魔石嘅創始人。常常自言自語。
*加布拉斯 / Gabranth / ジャッジ・ガブラス CV:大塚明夫
:36歳。巴修嘅弟弟，殺害達馬斯卡國王嘅真兇，忠心喺格拉米斯皇帝，亦都係皇帝派來監視婓恩嘅判官長。同巴修原為蘭地斯共同國嘅人民，當共同國被帝國消滅後，巴修投靠咗達馬斯卡王國，而加布拉斯則選擇留喺帝國效命，對帝國十分忠心。 
*哈倫•翁德爾四世 / Ondore / ハルム・オンドール4世 CV:野島昭生
:空中都市比威巴（ビュエルバ）嘅候爵，為空中都市以中立國自居，喺世界各地都相當具有名望。喺達馬斯卡戰爭爆發後，為咗負責戰後調停嘅工作，向世界宣布達馬斯卡嘅國王同公主已經死亡，以及巴修被處死嘅消息。事實上卻一直暗中資助住解放軍，係個眼光十分深遠嘅人物。
*亞希德•瑪加拉斯 / Al-Cid / アルシド・マルガラス CV:若本規夫 
:羅札利亞帝國（ロザリア帝国）嘅王子。同拉薩約定，要畀雅雪繼承王位，宣佈達馬斯卡復國，並且訴求同帝國友好，令解放軍無法行動，阻止亞凱迪亞帝國同羅札利亞帝國發生戰爭。
*貝爾加 Bergan
*朵蕾絲 Drace
*基斯 Ghis
*薩迦巴斯 Zargabaath

## 最終幻想XII嘅國家

*多瑪斯卡王國
*納布拉迪亞王國
*阿凱迪亞帝國
*羅札利亞帝國
*飄爾巴
*加爾提亞聯邦

## 參閱
*最終幻想系列

## 出面網頁
*''Final Fantasy XII'' US（英文）
克

**克**（ 或者  /ɡɹæm/，香港人讀[kaˈlɐm]）係質量量度單位，符號 **g**。

克原本嘅定義係一立方厘米嘅水，響攝氏四度嗰陣嘅質量。家下就定做國際單位千克嘅千分之一。
千克

**千克**（）或者**公斤**（， 或者 ），係質量嘅國際標準基本單位，符號 **kg**，有譯**啟羅**。佢嘅定義係國際千克原型砝碼嘅質量。

千克係國際標準裏面，唯一一項有前綴嘅基本單位，取代咗原本克嘅地位。由1983至2019年之間，千克係唯一仍然用實物，而唔係用物理性質，做標準嘅國際標準單位。2019年SI基礎單位重新定義，改用普朗克常數、光速、同銫133原子輻射周期嚟定義千克，令千克嘅定義唔再取決於人造實物。

1/1000千克就等於1克，1,000千克就等於1公噸。

## 千克嘅倍數
原本克係質量嘅基本單位，之後被千克取代，但係國際單位制嘅前綴仍然加喺克前面。呢個表仍然係用克做基數。

## 千克同其他單位嘅換算
* 英制
** 1千克 ≈ 2.2046磅
** 1磅 = 0.45359237千克（準確值）

## 註腳
電蚊拍

**電蚊拍**係一種對付蚊同埋其他昆蟲嘅架生，貌似羽毛球拍，拍面係由一行嘅金屬枝排成。單雙行各自咁連去正極同負極。一撳低響拍柄度嘅掣，金屬支就會各自充上正負電荷。如果有蚊或其他昆蟲掂到金屬枝，兩條唔同電荷嘅鐵枝，佢哋嘅電荷就會穿過昆蟲放咗出來。電荷會將昆蟲燒死。因為電蚊有球拍嘅形狀，就算飛緊嘅蚊蟲，佢都可以好易將佢貼到拍面電死。

電蚊拍只係用乾電，唔使插濕電，所以電流只係好細。咁細電流對人只會有啲痛，但足以殺死細小嘅昆蟲。
雲

**雲**，自然現象一種，行星大氣內聚積多多微微飄浮物，內裏液態固態都有。地球主要就水汽而成，然而其他行星會有甲烷、氨、硫酸等等。呢篇主要講地球。

地球來講，地面望上去，浮喺天上面一嚿嚿，大多白色，有時灰黑，亦有日出日落染紅黃。氣象來講，實情大氣睇得見啲水點同冰晶。說文話佢山川氣，從雨，古文寫云，雲卷卷咁。而千字文就有雲騰致雨講法。古時就知山川水汽升上天，積成雲就會落雨。貼近地表就叫霧同靄，本質上同雲一樣。

地面暖，水化成水汽，會變成水點，遇冷就成冰晶，細到十微米。水點冰晶，萬萬聲咁計，聚埋一齊到睇得到就叫雲。密雲反射到七成到九成半可見光。雲之所以白，就係佢反射光咁勁。不過，雲厚到唔夠日光透落地面，雲底光就好少，變灰甚至黑晒。反映其他光，若然光唔夠白色，雲就會有其他色，好似日出日落咁。之不過，光譜近紅外綫呢邊，就會畀水點吸收，變到好暗。

單憑水汽並未必夠變雲，水汽靠浮喺天上鹽同塵做雲凝核，因而聚集成雲。人工降雨亦即天上面散佈雲凝核，大多數落鹽。

雲喺氣候研究都好重要，雲多會令地球表面降溫，而雲少就相反。宇宙射綫會令到懸浮粒子帶電荷，成為雲核，吸引水汽成雲。宇宙射綫多，雲亦會愈多，多幾個百分比，就影響巨大。地球圍住銀河系中心轉，當中會經過旋臂，大量宇宙射綫會造成地球多雲，變成冰期。超新星爆發時，會發出強烈紫外光，足以殺晒地球上生物，然而大量宇宙射綫造成多雲，擋咗紫外光，生命得以保存。

現今出自西方雲分類，一八〇二年就開始提出，現今分法就由呢個演變而來。

雲會向低氣壓聚，高氣壓散。

## 成因同外觀
地球水循環，有形結果有雲。日照落地表，水蒸發成水蒸氣，一旦水氣飽和，空氣中水分子，就會聚集微塵周圍，叫凝結核。呢啲水滴同冰晶，將日光散射到各個方向，得出雲個外觀。雲反射兼散射晒所有電磁波波段，雲就呈灰色，雲層薄啲就呈白色，變得到好厚，濃密到唔夠光過，望上去就灰灰黑黑。

## 分類
一八〇三年，路加賀維（Luke Howard）參攷生物分類，刊出雲三大類，用拉丁文叫。一、cirrus，意思卷，喺至上層，一絲絲咁款。二、cumulus，意思嚿，喺低空。三、stratus，意思鋪開，連綿不斷，通常低，灰灰咁會落雨落雪。並且同中間變化命名，好似cirrostratus同cirrocumulus咁。亦有再按高低而分。

呢三大類引申到十種雲形：
# 捲雲（cirrus）
# 捲層雲（cirrostratus）
# 捲積雲（cirrocumulus）
# 高積雲（altocumulus）
# 高層雲（altostratus）
# 雨層雲（nimbostratus）
# 層雲（stratus）
# 層積雲（stratocumulus）
# 積雲（cumulus） 
# 積雨雲 （cumulonimbus）
## 睇埋
*星雲

## 攷

* 
*
霧

**霧**其實響地面上嘅雲。霧同雲嘅分別只係掂唔掂到地。同一舊雲，響低地唔係霧，響高地就可能係，只要佢掂得到地就係霧。

霧同霞分別係雲嘅密度，霧可以將能見度降到一千米以下，而霞就只係兩千米。

## 成因同種類

霧嘅成因有幾種，而根據呢啲成因可以將霧分成唔同種類。不過，霧嘅性質基本上同雲完全一樣，所以都係喺相對濕度接近 100% 嘅時候形成。只要水汽一超過飽和，就會開始有雲溶液滴因為有足夠嘅水汽凝結而激活做雲滴，形成霧。

### 平流霧

平流霧係指當暖濕空氣被風帶動（平流）而經過比較凍嘅空氣或者表面，只要溫差夠大，喺啲暖空氣冷卻嘅時候裏面嘅水汽會慢慢飽和，於是平流霧就形成咗。平流霧嘅形成係一個等壓嘅混合過程，原理同我哋喺冬天嘅時候呼氣有機會起霧一樣。呢個過程係可以計出嚟嘅。

假設冷空氣嘅溫度係 T_1，暖空氣嘅溫度係 T_2，冷空氣嘅質量係 m_1，暖空氣嘅質量係 m_2，冷空氣嘅比濕係 q_{v1}，暖空氣嘅比濕係 q_{v2}，乾空氣嘅等壓比熱容量係 c_p，水汽嘅等壓比熱容量係 c_{pv}，喺溝埋嘅過程入面冇熱嘅流失，噉根據能量守恆定律就可以知道溝埋咗嘅空氣嘅溫度 T_{mix} 會符合：

m_1(c_p+q_{v1}c_{pv})(T_{mix}-T_1)=m_2(c_p+q_{v2}c_{pv})(T_2-T_{mix})

因為水汽喺空氣入面嘅比例一般都好細，我哋可以唔理 q_{v1}c_{pv} 同埋 q_{v2}c_{pv} 呢兩項，上面條式就會簡化成：

m_1(T_{mix}-T_1)=m_2(T_2-T_{mix})

將啲項調返位執靚佢就會得到：

T_{mix}=\frac{m_1T_1+m_2T_2}{m_1+m_2} 

依家考慮兩嚿空氣嘅水汽壓。假設絕對濕度係 \rho_v，對於水汽嘅氣體常數係 R_v，噉冷空氣嘅水汽壓就係 e_1=\rho_vR_vT_1，而暖空氣嘅水汽壓就係 e_2=\rho_vR_vT_2。溝埋咗嘅空氣嘅水汽壓就係：

e_{mix}

=\rho_vR_vT_{mix}

=\rho_vR_v\left(\frac{m_1T_1+m_2T_2}{m_1+m_2}\right)

=\frac{m_1\rho_vR_vT_1+m_2\rho_vR_vT_2}{m_1+m_2}

=\frac{m_1e_1+m_2e_2}{m_1+m_2}

唔難發現溝埋咗嘅空氣嘅溫度同埋水汽壓都係原先嗰兩嚿空氣嘅溫度同埋水汽壓嘅加權平均數，所有喺一個水汽壓對應溫度嘅圖表（e-T 圖）上面，(T_1,e_1)、(T_2,e_2) 同埋 (T_{mix},e_{mix}) 呢三點會連成一條直線，而呢條直線嘅斜率係 \frac{e_2-e_1}{T_2-T_1}。

依家考慮對應於一個溫度嘅飽和水汽壓。根據克勞修斯-克拉佩龍方程，飽和水汽壓同溫度之間嘅關係係：

\frac{de_s}{dT}=\frac{L_ve_s}{R_vT^2}

喺溫度低過 25^\circ\mathrm{C} 嘅時候，呢條公式可以比較準噉估算做：

e_s\approx6.108e^{0.0668T}

其中 e_s 喺呢度用百帕斯卡做單位，T 用攝氏度做單位。

因為呢條估算公式係一個指數函數，我哋可以假設喺 T_1 到 T_2 之間空氣嘅飽和水汽壓對溫度大致呈現一個指數關係。

如果我哋將呢個關係表示喺 e-T 圖上面，就會得到一個指數函數嘅曲線。

根據中值定理，喺 (T_1,T_2) 中間一定有一個 T_* 令到呢個函數喺 T_* 嘅導數等於 \frac{e_s(T_2)-e_s(T_1)}{T_2-T_1}。因為指數函數嘅導數同函數本身一樣，都係增函數，對於所有 T，個函數喺嗰啲點嘅導數一定細過 \frac{e_s(T_2)-e_s(T_1)}{T_2-T_1}。所以，由 (T_1,e_s(T_1)) 到 (T_*,e_s(T_*))，函數嘅增長速度慢過連接 (T_1,e_s(T_1)) 同埋 (T_2,e_s(T_2)) 嘅直線嘅增長速度。噉樣就可以得到 (T_*,e_s(T_*)) 呢一點一定低過條直線。

跟著，我哋考慮返 (T_1,e_1) 同埋 (T_2,e_2) 呢兩點。利用上面嘅結果，我哋一定可以搵到至少一種情況令到 e_{mix}>e_s(T_{mix})。只要 e_s(T_1)-e_1=e_s(T_2)-e_2=\delta，其中 \delta 係一個足夠細嘅數嘅時候，\frac{e_s(T_2)-e_s(T_1)}{T_2-T_1}=\frac{(e_2+\delta)-(e_1+\delta)}{T_2-T_1}=\frac{e_2-e_1}{T_2-T_1}，噉喺 T_{mix}=T_* 嘅時候可以有 e_{mix}>e_s(T_{mix})=e_s(T_*)。

由上面嘅證明可以睇出，只要暖空氣同冷空氣嘅水份都接近飽和，佢哋溝埋嘅時候最後得到嘅水汽壓可以高過飽和水氣壓，形成平流霧，而且佢哋嘅溫差越大越好。

## 攷
糭

**糭**（），又寫成**糉**、**粽**，係中國傳統食品，用長形嘅葉包住糯米蒸熟整成。亞洲其它地方亦有糭。

## 起源
相傳喺五月初五，楚愛國詩人屈原跳汨羅江自盡，百姓為咗唔畀魚食屈原條屍體，就將糭掉入條江。

包糭係端午節傳統，響農曆五月初五會食糭。

## 品種

*鹼水糭
*鹹肉糭
*裹蒸糭

## 睇埋
*越南糭
*䊦
雨

**雨**（）係降水嘅一隻方式。其他有雪、雹、露。雨係雲度跌落來地嘅水。唔係所有雨都可落到地，因為乾空氣會將水變返做水汽，呢個現象響沙漠好常見。

## 分類
雨響水循環有好大作用。海水蒸發做濕氣，聚埋變成泡泡，跟住可以變成雨響天空落返地，變成河流入海，又或者畀太陽帶返入空氣，唔停翻轉又翻轉。

雨可以有雙分法，一係雨量，一係成因。

雨量係咁分： 
* 微雨(very light rain) — 雨量每個鐘細過1毫米
* 細雨(light rain) — 每個鐘1至2毫米
* 中雨(moderate rain) — 每個鐘2至5毫米
* 大雨(heavy rain) — 每個鐘5至10毫米
* 豪雨(very heavy rain) — 每個鐘10至20毫米
* 傾盤大雨(extreme rain) — 每個鐘多過20毫米

而靠成因就分四種：
* 地型雨(Orthographic Rain)
* 對流雨(Convective Rain)
* 鋒面雨(Frontal Rain)，同
* 打風雨(Cyclonic Rain)

## 註
風

**風**係大規模嘅氣體流動現象。喺地球上面，風係由空氣嘅大範圍運動形成嘅。喺外太空，太陽風係氣體或者帶電粒子由太陽到太空嘅流動，而行星風就係星球大氣層嘅輕化學元素經釋氣作用飄散去太空。風通常可以按照空間尺度（英文scale）、速度、力度、肇因、產生區域同埋佢嘅影響來劃分。喺太陽系嘅海王星同埋木星上面，曾經觀測到而家為止喺星球上面產生嘅最強烈嘅風。

郁嘅原因係地面熱得唔勻循。風有大細，有分級。有啲幾十分鐘微風係某地方晒熱咗引起；亦有啲因為太陽熱力整到響地球長吹嘅風。風向受兩種因素影響，一種係南北極同赤道之間溫差，另一種係地球自轉。

氣壓同地球自轉唔同，等空氣流動而產生風。空氣嘅重量造成咗氣壓，唔同地區嘅氣壓因為空氣密度、地形、溫度、經緯度唔同而有所變化，因為噉而產生咗高低氣壓，喺同一個水平面上面，氣流從高壓向低壓運動，就形成風。

氣象學裏面，風有兩個重要嘅元素：風向同埋風速。

## 類型
### 季候風
季候風（又叫季風）係週期性嘅風，隨住季節變化，而且盛行風向季節切變達到120度以上。主要發生喺亞洲（東亞地區）、西非畿內亞同埋澳洲北邊沿海地帶。

### 暴風
根據香港天文台嘅定義，暴風嘅定義係指風力達到蒲福氏風級10級到11級，即係每個鐘頭88到117公里，亦即係每個鐘頭48到63海里或者每秒24到33米嘅風力。低過暴風風力一級嘅，係烈風，而高一級嘅係颶風。

## 風嘅級別
蒲福氏風級（Beaufort scale或Beaufort wind scale）係英國人法蘭西斯蒲福（Francis Beaufort）喺1805年根據風對地面物體或海面嘅影響程度而定出來嘅風力等級。按照風力強弱，將風力劃分成「0」到「12」，一共13個等級，即係而家世界氣象組織所建議嘅分級。到咗20世紀50年代，因為發展出更完善嘅測風儀器，喺自然界入面可以實際測量出來嘅風力就超過咗12級嘅風力等級好多，於是乎就將風力等級由「0」到「12」級擴展到最高嘅「17」級，亦即係一共18個等級。
 	
蒲福氏風級發明嗰時係一種依靠觀察海面現象嘅分級法。各級數係根據海情或者浪嘅情況來劃分，冇定明相關連嘅風速。
 	
一個區域同另一個區域熱帶旋風風級術語係唔同嘅，所以區域性同全球性亦都唔同‧比較嘅表如下：

## 參考

## 出面網頁

* 描述風力嘅常用術語(文字版本) - 香港天文臺
* 描述風力嘅常用術語(表格) - 香港天文臺
* 蒲福氏風級表嘅地面狀態同海面狀態 比較 - 香港天文臺（表格）
* 氣象常用術語 - 美國氣象局
砝碼

**砝碼**係一件質量好準嘅物質，喺買賣交易或者科學研究嘅時候用來表示一個質量，從而比較幾樣嘢嘅質量嘅工具。由於要保持質量不變，砝碼一定要係一件唔容易產生化學作用同埋唔容易整爛嘅嘢，所以多數砝碼都係用金屬造。

砝碼嘅重量多數以克或者千克為單位，質量多數係齊頭數，例如10克、100克。
同位素

**同位素**（； ）響化學上講同一隻元素原子，原子核入面大家有唔同中子數嘅原子係唔同種類嘅核素，佢哋之間互為同位素。中子數目會影響核子有幾穩定，所以好多同位素都係放射性嘅，佢哋有壽命限制，過得一段時間就會自己分解。大部分情況下，組成兩種分子嘅原子如果互為同位素，爾兩種分子嘅化學性質會好接近，但物理性質就會有明顯差別。

唔同嘅核素喺核子反應入面會有唔同嘅效果。例如 235U 可以進行高速核裂變放出能量，被核電廠廣泛使用，但係佢嘅同位素 238U 就無噉嘅能力。238嘅核能只可以慢慢噉漏出來。

## 基本概念

首先，思考原子同化學元素嘅概念。喺廿一世紀初嘅化學上，一粒原子屬於咩元素，取決於其原子核入面有幾多粒質子。同一隻元素嘅原子，必然有相同數目嘅質子，但係原子核嘅中子數目則可以唔同。同位素就係指原子核中質子數目相同，但係中子數目唔同。

例如氫元素嘅三種常見同位素：
*氕（1H）：一粒質子，冇中子；
*氘（2H）：一粒質子，一粒中子；
*氚（3H）：一粒質子，兩粒中子，屬於放射性同位素。

由於同位素嘅電子結構相同，佢哋喺多數化學反應中嘅表現得幾乎一樣咁滯；不過由於唔同同位素嘅原子質量唔同，喺某啲情況下會出現測量到嘅差異，即係物理性質會唔同。

## 有乜嘢用

同位素呢樣嘢有相當嘅實用價值。

其中一個常見用途係放射性定年法，例如碳十四定年法，利用放射性同位素嘅半衰期嚟估算考古遺物或者地質樣本係出自幾耐之前嘅。

## 常見同位素

*碳-14

## 睇埋
*原子
*中子
*核素

## 引述
能量

喺科學入面，**能量**（）係「造成改變嘅源動力」。能量嘅定義來自物理概念功，即力乘以距離。能量嘅國際標準單位係焦耳（J），即係用一牛頓（N）力拉郁一舊嘢一米（m）所需要嘅能量。

能量有好多個形態，而比較常見嘅有動能、勢能、光能、熱能、聲能、核能、電能同埋化學能。能量守恆定律話：能量可以由一種形態變成另一種形態，但總能量唔會變。

## 機械能

### 作功

如果喺一個特定嘅參考系入面，有一股力 \mathbf{F} 持續噉施落一件有質量嘅物體嗰度，而且喺成個過程期間，件物體行咗 \Delta \mathbf{r}  咁遠嘅位移，用 *C* 代表佢行嗰條軌跡。因為成個過程入面有股力作用喺佢身上，件物體會有個非零嘅加速度，而有個非零嘅加速度代表佢個速度同動量會係噉變。成個過程入面，「嗰股力嘅作功」係一個冇方向嘅標量，定義上係：
:W = \mathbf{F} \cdot \Delta \mathbf{r} \,，或者寫做
:W = m \mathbf{a} \, \cdot \Delta \mathbf{r} \,。
如果喺成個過程入面股力個數值唔一致，噉個功嘅值可以用積分（詳情睇微積分相關）嘅方法計：
:W = \int_C \mathbf{F}(\mathbf{r}) \cdot \mathrm{d}\mathbf{r} \,

例如想像一個棒球投手投球，啱啱開始嗰陣，個波喺佢手中唔郁（\mathbf{v} = 0），而由「開始投」到「放手」期間，佢一路用佢隻手向個波施力，而喺呢段期間個波移動咗若干嘅距離（\Delta \mathbf{r}），令個波最後以若干非零速度（\mathbf{v} \ne 0）飛出去。

順帶一提，如果有一股力，佢喺件物體身上作嘅功嘅數值總量係（只要移動嘅起點同終點不變）無論件物體嘅移動軌跡係點都一樣嘅話，呢股力就係一股保守力，例如重力就係一股保守力，而摩擦力唔係。
### 動能

有咗功呢個概念，就有得去諗力學入面有關能量嘅問題。首先，根據運動方程，
:\begin{align}
v^2 & = v_0^2 + 2a\left( r - r_0 \right)\\
\end{align}，
呢條式描述一件加速緊嘅物體嘅速度變化，當中 v 係件物體嘅最後速度，v_0 係佢初頭個速度。跟手執吓呢條式就會變成

:\mathbf{a} = {v^2 - v_0^2 \over 2 \left( r - r_0 \right)}，即係

:\mathbf{a} = {v^2 - v_0^2 \over 2 \Delta \mathbf{r}}，跟住代呢條式落去功嗰條式（W = m \mathbf{a} \, \cdot \Delta \mathbf{r} \,）嗰度嘅話就會出到

:W = m \Delta \mathbf{r} \cdot \,{v^2 - v_0^2 \over 2 \Delta \mathbf{r}}，跟住一路執：

:W = m \cdot \,{v^2 - v_0^2 \over 2}，

:W = {{1 \over 2} m v^2} - {{1 \over 2} m v_0^2}。

最尾呢條式表示，當有股力喺一件物體上作功，令後者速度改變嗰陣，屬於件物體嘅某個物理量會有所改變，而呢個物理量同件物體嘅「質量」以及「速度嘅次方」成正比。呢個物理量係物理學上面所講嘅動能－物體因為佢哋嘅郁動而帶嘅能量。由呢條式嗰度，仲有得推導埋白努利定律出嚟。

### 位能

除咗動能之外，力學能量仲有所謂嘅位能－物體因為喺某啲力場入面嘅位置而有嘅能量。喺一個引力場入面，要將一件物體移離個引力場嘅中心就要抵抗引力場持續施喺件物體上嘅引力：如果除咗引力之外冇任何嘅力施件物體，俾佢自由下墜嘅話，佢會因為受引力場嘅力吸引而傾向向住個引力場嘅中心加速（牛頓第二定律）。假想有件物體喺一粒行星嘅引力場入面，唔受干擾噉樣受到股引力 \mathbf{F}_g 向住粒星嘅中心跌落嘅話，佢跌咗某段距離 \Delta \mathbf{r} 之後，股引力喺佢身上作咗嘅功 W 就會等如：
:W = \mathbf{F}_g \Delta \mathbf{r}
而如果要施股力 \mathbf{F}_e，將一件物體喺個引力場當中移離引力場中心 \Delta \mathbf{r} 嘅距離，期間速度恆定不變－\mathbf{a} = 0，\mathbf{F} = 0，\mathbf{F}_e = \mathbf{F}_g，就總共要施以 \mathbf{F}_g \Delta \mathbf{r} 咁多嘅作功。順帶一提，呢條式假設咗 \Delta \mathbf{r} 同粒行星嘅直徑比起上嚟好細，所以喺成個過程入面 \mathbf{F}_g 嘅數值可以當冇變（詳情睇牛頓萬有引力定律）。

如果件物體係自由下墜，件物體因為受咗引力，所以會加速，而佢嘅速度升表示佢帶嘅動能會跟住升。如果件嘢冇因為受空氣阻力而減速嘅話，根據能量守恆定律，佢失去嘅位能會等如佢得到嘅動能，即係話：
:\mathbf{F}_g \Delta \mathbf{r} = {{1 \over 2} m v^2}
由呢條式嗰度可以睇得到「一件物體受嘅引力」、「佢自由下墜咗嘅距離」同埋「佢嘅動能改變」之間成嘅數學關係。用呢柞式計到出嚟嗰啲結果（考慮埋空氣阻力呢啲拉雜嘢嘅話）同實驗得出嘅結果吻合，所以呢柞式廣受物理學界採用。

動能同位能喺物理學同埋好多工程學領域上都係不可或缺嘅概念。例如想像家陣有架過山車由路軌頂點向下衝，期間架車會加速得到動能，架車所得嘅動能嘅量局部取決於架車喺頂點嗰陣嘅位能嘅量。頂點位能嘅量可以用相對簡單嘅數（頂點嘅高度等）估計，所以動能同位能嘅概念可以攞嚟幫手估計架過山車向下衝嗰陣嘅最高速度會係幾多，而知道過山車嘅最高速度對於評估過山車嘅安全嚟講有用。

## 相關定律
### 第一定律

熱力學第一定律講嘅係能量守恆。想像家陣有個蘋果由樹上面跌落嚟（自由落體），隨住佢向下移，佢會因為地心吸力而加速，速度數值上升表示動能都跟住上升，但同時佢又會喪失勢能；又想像有兩嚿唔同溫度嘅物體掂埋一齊，佢哋最後會進入熱平衡（睇返第零定律），喺呢個過程當中，原先熱啲嗰嚿物體溫度低咗（啲粒子喪失咗動能）而原先凍啲嗰嚿物體溫度高咗（啲粒子得到動能）－物理學家留意到，啲物體要得到能量往往需要第啲物體喪失能量或者嚿物體本身喪失第種能量。而及後嘅研究嘗試用數學證明嘅方法，成功噉由當時已知嘅物理定律嗰度推理出能量守恆定律。

熱力學第一定律講嘅係：

而如果個過程冇物質嘅流動，熱力學第一定律可以寫做以下呢條式：
:\Delta U = Q - W
當中 \Delta U 係一個封閉系統嘅內部能量改變，Q 表示以熱嘅形式傳俾個系統嘅能量總量，W 表示由個系統向周圍環境施嘅作功。

## 註釋

## 睇埋
*熱力學
*熱力學定律
## 攷
行星

天文學入面，**行星**（）係圍住恆星公轉、唔識發光嘅星球。由於行星質量又比恆星少好多，核心無核聚變，所以行星通常都唔會發可見光。

好耐好耐之前人就知道水星、金星、火星、木星、土星存在，爾五粒星響夜晚嘅天好光吓，用眼睇得見，而佢哋響天上「行」得好特別，有時向前行；有時打倒退。16世紀後，人類亦明白人住嘅地球都係一粒行星，之後嘅幾百年，發現埋天王星、海王星、冥王星、小行星。20世紀尾到依家，重發現太陽系之外嘅恆星系統都有行星，確定咗嘅差唔多有一百粒。咁多百年來，行星一直無正式嘅定義，2006年8月24日舉行嘅第 26 屆國際天文學聯會天文學家經過幾輪投票之後，終於為行星落咗個科學定義。

## 定義

2006年8月24號喺捷克首都布拉格舉行嘅第 26 屆國際天文學聯會畀行星嘅定義：

### 太陽系
* 喺軌道上面圍住太陽轉（即係公轉）；
* 質量造成嘅萬有引力大到頂著「固體應力」，達到「流體靜力平衡」，形成同個波差唔多嘅型狀；
* 掃晒軌道附近地方嘅嘢（佢係附近最大嘅，即係佢嘅引力吸晒啲細嘢做衛星）。

### 其他系
* 喺軌道上面圍住粒恆星、或「恆星渣（stellar remnants）」氹氹轉；
* 質量唔到氘核融合要求嘅質量；
* 唔可以細過喺太陽系定義做行星嘅質量/大細。

## 惑星
「惑星」有用嚟叫行星。1792年日本學者本木良永翻譯哥白尼嘅地動說時，將 *stellae errantes* 譯作「惑星」，因為佢等喺天上嘅位置，游來游去，行前又打倒褪，令人感到疑惑。今日仲有人叫行星做「惑星」，因為當時中國近代學者翻譯日文文獻，亦會借用「惑星」一辭。 1859年英國傳教士偉烈亞力（Alexander Wylie）同李善蘭合作翻譯哥白尼嘅地動說，「行星」第一次喺《談天》本書之中出現。新文化運動後中國天文學界重新規範天文術語，決定用「行星」，從此「惑星」唔再係學術界、官方用嘅名，不過會喺日文翻譯過嚟文學作品會睇到。喺香港，民間亦用「惑星」一詞，例如多啦A夢：大雄與惑星之迷。

## 形成

關於行星點樣形成，目前仲未有定論。主流嘅理論認為，行星係喺星雲坍縮變成一個薄薄嘅氣體塵埃盤嗰陣凝聚而成嘅。核心會形成一顆原恆星，周圍有個旋轉緊嘅原行星盤。透過吸積（一個黏性碰撞嘅過程），星盤入面啲塵埃粒子會穩定噉累積質量，形成越來越大嚿嘅物體。形成咗啲局部嘅質量集中處，叫做星子，呢啲星子會透過佢哋嘅引力吸引額外物質，加速咗個吸積過程。呢啲集中處會變得越嚟越密，直到喺引力作用下向內坍縮，形成原行星。 當一個行星達到一個比火星質量稍為大啲嘅質量之後，佢就會開始累積一個延展嘅大氣層， 透過大氣拖曳大大增加咗捕獲星子嘅速率。 視乎固體同氣體嘅吸積歷史，最終可能會形成氣體大行星、冰大行星，或者係岩石行星。 一般認為木星、土星同天王星嘅規則衛星都係用類似嘅方式形成嘅； 不過，海王星好可能係引力捕獲咗海衞一， 而地球嘅月球 同冥王星嘅卡戎就可能係喺碰撞嗰陣形成嘅。

當嗰粒原恆星成長到點燃形成恆星嗰陣，光致蒸發、太陽風、坡印廷－羅伯遜效應同埋其他效應，就會由內向外清除咗剩低嘅星盤。 之後，可能仲有好多原行星圍繞住粒恆星，或者互相圍繞咁轉，但隨住時間過去，好多都會相撞，一係就形成一個更大、合併咗嘅原行星，一係就釋放出物質等其他原行星吸收。 啲質量夠大嘅物體會捕獲佢哋軌道附近範圍裏面嘅大部分物質，成為行星。避開咗碰撞嘅原行星可能會透過引力捕獲嘅過程變成行星嘅天然衛星，又或者留喺其他物體組成嘅帶狀區域入面，成為矮行星或者太陽系小天體。

較細嘅星子帶來嘅高能量撞擊（同埋放射性衰變）會加熱成長緊嘅行星，令到佢至少局部融化。行星嘅內部開始按密度分化，密度較高嘅物質會沉向行星核心。 較細嘅岩石行星會因為呢個吸積過程而失去大部分大氣層，不過流失咗嘅氣體可以由地幔嘅釋氣作用，同埋之後彗星嘅撞擊補充返。（較細嘅行星會透過各種大氣逸散機制失去佢哋獲得嘅任何大氣層）。

隨住發現同觀察到圍繞太陽以外恆星嘅行星系統，要詳細闡述、修正甚至取代呢個講法都變得越嚟越有可能。金屬豐度嘅水平—一個形容原子序數大過2（即係氦）嘅化學元素豐度嘅天文學術語—似乎決定咗一粒恆星有冇行星嘅可能性。 所以，一粒富金屬嘅第一星族恆星比起一粒貧金屬嘅第二星族恆星，更加有可能擁有一個頗為可觀嘅行星系統。

## 太陽系嘅行星

根據國際天文聯會畀行星嘅定義，太陽系有八粒行星，通稱**八大行星**，由近太陽講起：
# () **[[水星]]**，無天然衛星
# () **[[金星]]**，無天然衛星
# () **[[地球]]**，有一粒已知嘅衛星
# () **[[火星]]**，有兩粒已知嘅衛星
# () **[[木星]]**，有 63 粒已知嘅衛星
# () **[[土星]]**，有 62 粒已知嘅衛星
# () **[[天王星]]**，有 27 粒已知嘅衛星
# () **[[海王星]]**，有 13 粒已知嘅衛星

舊時有**九大行星**，重包括冥王星，但自從2006年改咗行星定義之後，就降做矮行星。

### 分類
太陽系嘅行星用佢哋嘅成份來分類：

* 岩石行星：又叫做「類地行星」，似地球嘅行星，成份係石頭：水星、金星、地球、火星。 如果包埋矮行星，穀神星會計埋，其餘三粒小行星好可能計埋。  

* 氣體大行星：又叫做「類木行星」，似木星嘅行星，主要成份係氣體，大過岩石行星好多好多，有木星、土星、天王星、海王星。

### 特性

*地球為 1，其他係相對值。**負數值係反方向轉咁解。

### 矮行星

*地球為 1，其他係相對值。**負數值係反方向轉咁解。

## 睇埋
* 矮行星

## 參考
殺人鯨

**殺人鯨**（學名：），又叫**虎鯨**，事實上佢係世界上最大，最孔武有力嘅海豚／鯨魚品種。因為獵食時兇殘，有咬人嘅記錄（1973年美國海軍潛水手冊記載曾咬過一名滑浪人士），而且重食好多海獅同海豚而得到殺人鯨呢個名。不過英文名「Killer whale」之中嘅「Killer」意思係「殺手」，並唔專指殺「人」。

自1970年代以來，全球就有24人俾殺人鯨殺死。

## 生物學特徵
黑白兩間係殺人鯨嘅特色。背鰭非常高聳，可達 1.8 公尺，每條殺人鯨嘅背鰭都唔同，亦係科學家主要分辨佢哋嘅特徵。對眼後面有好明顯嘅橢圓形白斑。下巴同胸前肚腩都呈白色，胸鰭大，圓圓哋。殺人鯨個腦好大，有人腦 4 倍咁重。

一般野生殺人鯨嘅壽命同人類相似，公有50-60歲，而乸最長可以去到70-80歲，甚至100歲；但俾人養攞嚟進行表演嘅殺人鯨，最長只得 25-40 歲命。

## 分布
廣泛分布世界各大海大洋，由兩極冰嘅邊緣到赤道邊嘅近岸同海都有發現。喺台灣，喺台東台南一帶水域有人見到殺人鯨嘅蹤跡。但係喺香港水域，到而家都冇殺人鯨出沒嘅記錄。

## 食物及生態地位
殺人鯨主要係食魚。餓起上嚟有時會食海豹、海獅、海豚、連大白鯊、北極熊都食得落肚。亦有群體追捕大型嘅鯨魚，主要係食幼鯨條脷。係海洋生態裏面嘅頂級捕獵者，有助維持海洋生態平衡，殺人鯨嘅健康同數量亦係海洋健康情況嘅一個指標。

## 保育現狀
科學家目前最了解嘅群落就只有北美太平洋岸嘅居留群，已經研究咗呢群裏面某啲鯨群有足足30年。近年海洋污染，大型嘅船隻行駛，以及水族館嘅過度捕獵等，已威脅殺人鯨嘅生存。

香港海洋公園響以前分別養過兩條殺人鯨：海威小姐同皇子，海威小姐響 1979年1月29日由冰島來港，到 1997年4月21號病死；皇子響 1989年4月13日由日本來港，直到 1991年7月10日病死。海洋公園現計劃再物色另一條殺人鯨嚟香港定居。

2010年，美國佛羅里達州一間主題公園一條雄性殺人鯨，殺死資深女訓練員，令「應否豢養殺人鯨」成為激烈爭議嘅論點。

## 延伸閱讀
* 香港海豚保育學會網頁 
* 《自然珍藏系列-鯨與海豚圖鑑》ISBN 957-9684-16-2
* 《中國鯨類》ISBN 962-86278-1-3
* 《台灣鯨類圖鑑》ISBN 978-986-7112-37-8
* 《鯨魚生與死：海上帝王的生命之歌》ISBN 957-13-1083-2
*  the blue planet

## 睇埋
* 鯨
* 海豚
* 香港海洋公園
* :Category:動物

## 攷
音符

，俗稱**[[豆豉]]**，國語又俗稱**[[蝌蚪]]**、**[[芽菜]]**，係記録音高嘅符號；喺某啲記譜法，音符亦會記錄音符時值，即係個音嘅長短。

## 五線譜嘅音符
喺五線譜入面，音符亦都可以係冇聲、淨得長短嘅休止符，音符長短實際代表嘅拍子數量視乎拍子記號點寫，常見嘅音符包括：

### 點字樂譜嘅音符
五線譜嘅音符可以用盲人點字表示，但係用嘅係特別嘅音樂點字，同正常嘅點字唔同。技術上嚟講，點字譜嘅音符係特定嘅點字方格，長短包含咗喺音符入面，唔同嘅八度就用附加嘅點字方格表示。

## 簡譜嘅音符
簡譜嘅音符主要係阿拉伯數字（曾經亦用過小寫中文數字）；長短用唔同位置嘅橫線表示，冇聲、淨得長短嘅休止符用 0 表示，唔同嘅八度用上加點同下加點表示。

## 工尺譜嘅音符
工尺譜嘅音符主要係漢字同形似漢字嘅類似符號；時值唔直接表示（日本工尺譜除外），但係可以由叮板符號間接判斷，旋律冇聲用空板符號間接表示，唔同嘅八度用唔同嘅偏旁、唔同嘅字或者附加嘅筆劃表示。

## 參考

## 註
三角學

**三角學**（）係數學一支，專門處理角，三角形同埋三角函數。佢同幾何學有關，有人認為三角學係幾何學一門，但係亦都有人唔同意咁講。

## 歷史

三角學開頭可以追到古埃及，美索不達米亞，同印度河谷文明，多過四千年歷史。巴比倫人可能由佢哋六十進制發展出三角學。
艾威

**艾威**（），原名**徐威信**（ Wilson Tsui），係香港藝員，喺第8期（1978年）無綫電視藝員訓練班出身。之後，艾威第一齣演電影《彩雲曲》扮一名酒廊歌手，唱《Sometimes When We Touch》。佢1990年代改藝名做艾威。

艾威曾經同前三級女星陳穎芝拍拖，之後分手。

## 代表作
*電視劇《大時代》中飾暗戀玲姐（藍潔瑛飾）嘅小男人警察。
*電視劇《大鬧廣昌隆》
*電視劇《同撈同煲》中扮奸人堅。

## 演出作品
### 電視劇（[[ViuTV]]）
*2018年：Plan B (電視劇) 飾 高級督察（第1、20集）
*2018年：假若愛有期限 飾 總統 / 聲音導航
*2018年：做演藝嘅 飾 大哥（第2集）
*2020年：好人好姐 飾 Raymond
*2020年：歎息橋 飾 青年何永昌
*2025年：社畜再培訓先導計劃 飾 蔡小棋

### 電視劇（[[Astro華麗台]]）
* 2018年：陽關道 飾 劉帆

### 網絡電視劇
* 2018年：蝕日風暴 飾 火添

### 電視劇（[[無綫電視]]）
* 1982年：《香港八二》
* 1984年：《五虎將》
* 1984年：《新紮師兄》
* 1986年：《倚天屠龍記》 飾 張松溪
* 1989年：《蓋世豪俠》 飾 韓慕奇
* 1992年：《重案傳真》 飾 王天發
* 1992年：《大時代》 飾 暗戀藍潔瑛嘅小男人警察
* 1995年：《情濃大地》 飾 關天福
* 1995年：《刑事偵緝檔案II》 飾 馬偉森
* 1996年：《天地男兒》 飾
* 1996年：《聊齋》 飾 李應/八爪魚
* 1997年：《大鬧廣昌隆》 飾 三六九
* 1997年：《刑事偵緝檔案III》 飾 胡堅
* 1998年：《聊齋 (貳)》 飾 鷹王
* 1998年：《網上有情人》 飾 瀟灑
* 1999年：《金玉滿堂》 飾 蔣慶嘉
* 2001年：《陀槍師姐III》 飾 鄧劍豪
* 2001年：《七姊妹》 飾 李志龍
* 2002年：《七號差館》 飾 周鏡波（未播出）
* 2002年：《點指賊賊賊捉賊》 飾 徐三富（喺2006年播出）
* 2002年：《流金歲月》 飾 招文積 Jack
* 2002年：《談判專家》 飾 殺手豪
* 2003年：《帝女花》 飾 琦祿
* 2003年：《牛郎織女》 飾 凌龍（喺2007年播出）
* 2003年：《戀愛自由式》 飾 游德
* 2003年：《俗世情真》 飾 李貴
* 2004年：《一屋兩家三姓人》 飾 焦洋
* 2004年：《大唐雙龍傳》 飾 李密
* 2004年：《楚漢驕雄》 飾 樊噲
* 2005年：《同撈同煲》 飾 劉石堅
* 2005年：《學警雄心》 飾 韋德忠
* 2005年：《情迷黑森林》 飾 余蛟
* 2005年：《十兄弟》 飾 奇人（喺2007年播出）
* 2005年：《隨時候命》 飾 姚德強
* 2005年：《本草藥王》 飾 李果珍
* 2006年：《鐵血保鏢》 飾 姚文廣
* 2006年：《布衣神相》 飾 鄭浩然/枯木道人（未播出）
* 2007年：《迎妻接福》 飾 杜濟森
* 2007年：《亂世佳人》 飾 鄭堅
* 2007年：《師奶兵團》 飾 馬大哈
* 2007年：《歲月風雲》 飾 姚勇
* 2007年：《奸人堅》 飾 淩雲軒
* 2007年：《通天幹探》 飾 魏正
* 2007年：《兩妻時代》 飾 大膽
* 2008年：《野蠻奶奶大戰戈師奶》 飾 言有信
* 2008年：《太極》 飾 柴威
* 2008年：《疑情別戀》飾 金森
* 2008年：《當狗愛上貓》 飾 林佐治
* 2008年：《原來愛上賊》 飾關仁（Keyman）
* 2010年：《女王辦公室》 飾夏理迅

### 電視電影（[[無綫電視]]）
*紅杏劫（2004年）
*親子大綁架（2004年） 飾 程威

### 電影
*彩雲曲
*審死官（1992年） 飾 阿泉（山西布政司嘅家丁）
*暗戰
*天生一對

### 節目演出（ViuTV）
*2020年：《中佬唔易做》（第9-12集演出）

## 出面網頁
* 
*
周海媚

**周海媚**（Chow Hoi Mei，），花名「海味」、「凍齡女神」；原籍廣州，滿洲白旗嘅滿族人，喺香港出世，係前香港女藝人。

## 生平
周海媚喺香港出世，曾經喺麗澤譚肇康紀念學校同埋位於屯門嘅順德聯誼總會譚伯羽中學讀書，1985年參加香港小姐競選，落選之後簽約無綫電視做旗下藝員。佢拍過好多部劇，包括《義不容情》，亦推出過寫真集。

佢啱啱出道嗰陣，同呂良偉行得好埋，兩人當年因不明原因之下結婚，不久後翌年就決定離婚，目前仍然係單身。後來同黎明合作嗰陣又爆出緋聞，近年又話有同周家文拍拖，不過呢啲卒之係傳聞。

周海媚曾經先後喺2008年同2012年尾兩度重返娘家TVB拍劇，之後已約滿離開，定居北京，專注喺中國大陸發展，甚少喺香港露面。

2023年12月11日，佢喺北京市因為發病醫治無效過身，死訊喺次日被證實。但係佢生前一直都被傳有紅斑狼瘡個病狀，田啟文話佢生前被全身性紅斑狼瘡病狀困擾，令到佢免疫力低下。佢契兄黃日華2023年12月13日喺《東張西望》指出佢地拍《天地豪情》個陣有睇到佢有紅斑嘅症狀。但係周生前一直否認有嗰症狀，希望將呢啲傳聞大事化小，只係聲明有不明原因嘅血小板低下。

之後佢家姐周海瑩委託《明報周刊》代表公布周海媚過身後嘅各項安排，同埋確認佢係突發性心臟病過身。佢生前嘅寵物畀佢北京嘅好友代養，骨灰被佢家人運返香港安葬。

## 演出作品
### 電視劇（[[無綫電視]]）
* 《楊家將》（出道作）
* 《回到未嫁時》
* 《義不容情》
* 《》
* 《生命之旅》
* 《倚天屠龍記》
* 《情濃大地》
* 《大鬧廣昌隆》
* 《天地豪情》
* 《學警狙擊》
* 《蔡鍔與小鳳仙》
* 《神鎗狙擊》

### 電視劇（[[亞洲電視]]）
* 《縱橫四海》

### 電視劇（其他）
* 《今生今世》
* 《北京深秋的故事》
* 《新聞小姐》
* 《亞洲英雄》
* 《武媚娘傳奇》
* 《倚天屠龍記》

### 節目主持
* 星光伴我行

## 參考資料

## 出面網頁
* 
* Kathy周嘅部落格
* 海味個屋企
* 周海媚響唔同時期嘅照片
* 周海媚 - 新浪BLOG 
* 『海味幫』掌門--∮周海媚∮ 
* ˙今生無悔．鍾愛海媚˙
* Kathy Chau Year 2000 Fan Page
安德尊

**安德尊**（，）係香港電視藝員，花名「大王」。佢主持無綫電視《城市追擊》、午間節目《都市閒情》同埋長者節目《開心老友記》出名。

安德尊響香港長大，喺香港讀小學，中學重未讀完，就去咗菲律賓讀中學，之後響嗰度讀埋大學。喺中學時佢識咗個女朋友。佢話自己個樣唔討好，成日俾人排擠，所以好難得有女朋友，好驚會冇咗。佢成日掛住女朋友，搞到冇心機讀書，嗰段時間成日送女朋友返佢學校，而自己成日遲到，放學又趕住去接女朋友。

後來女友要去菲律賓讀書，而安德尊忍唔到同女朋友分開，所以佢求屋企人畀佢去菲律賓，去到菲律賓都係掛住女友，佢成日搵人頂堂，考試請槍。唔夠一年女友因腦膜炎病死，當時佢感覺到冷漠、無助、令佢諗起好多嘢，覺得呢幾年浪費咁多時間，荒廢學業，到頭來女朋友未到廿歲就死咗。佢問自己生存響度係咪白過。佢十九歲響菲律賓讀完大學返香港，要追返自己失去嘅嘢。

返到香港，加入亞洲電視做演員，一時力捧擔任多套連續劇同節目主持。響亞視最後一個節目係1993年嘅兒童節目《德尊老師》。其後曾經喺浸會醫院嘅老人中心擔當節目策劃。

1994年6月轉投無綫電視主持《大江南北》、《城市追擊》、《全線大搜查》等節目。響《城追》期間以報道陳健康事件同埋感性事件出名。佢誇張腔調令佢響唔少廣告出現。除此之外，佢亦有主持部份綜藝節目，同客串部份電視劇。2000年曾經夾埋「Gas!」組合合唱《董不董》，重錄埋唱片；安德尊響無綫期間唱過唔少兒歌，出名嘅有前期嘅《前進啊！Gulliver Boy》、《愛吃烏冬的老公公》、《家燕媽媽》系列、《乖仔學堂》；2004年主唱兒歌《大王駕到》，加上佢搞笑嘅演譯而有咗「大王」稱號。2006年仍然有同薛家燕灌錄新唱片（賀歌）。

佢最早演出嘅舞臺劇係1991年2月嘅《油脂》；2005年8月參與《開心鬼》音樂劇演出同主唱劇中歌曲。佢信佛教，去過佛教學校演講，並提倡廣結善緣、珍惜生命以及緣份等。

早年曾流傳安德尊本人好有錢，畀傳媒戲以「禾旱蓋德尊」，安德尊本人極力否認，只係透露曾經喺元朗合資買地建舍，2003年曾經同周秀蘭喺銅鑼灣經營素菜館。

佢主持風格好得意，成日好似有意無意、特登做出錯誤示範，搞到人笑又唔係，喊又唔係。有時主持節目，表演到好緊張，畀人緊湊嘅感覺。另外佢有種「大王」嘅風格，扮到好正義咁指揮同事同觀眾，但各人仍然好受落。

## 攷

## 出面網頁
* 
* 
* 

類:香港電視男演員
類:香港細路電視節目主持人
類:無綫電視男藝員
類:前亞洲電視男藝員
類:香港佛教徒